title: Suomen asutushistoria

text: Suomalaiset puhuvat suomalais-ugrilaista kieltä, ja kieli liittää heidät etelä- ja itäpuolella asuviin suomalais-ugrilaisiin kansoihin. Vanhastaan ajateltiin, että suomalaiset ovat lähteneet Volgan mutkan alueelta noin 2500 eaa. liikkeelle kohti Suomea. Arkeologia ja genetiikka eivät ole hyväksyneet ajatusta, vaan ne ovat 1960-luvulta alkaen korostaneet asutuksen jatkuvuutta, jonka mukaan Suomessa on katkeamattomasti ollut asutusta jääkauden päättymisestä saakka. Kielitieteilijät ovat viime vuosina tuoneet esille jatkuvuusteoriaa vastustavaa todistusaineistoa. Jotkut heistä kannattavat ajatusta, että Suomessa oli saamelaisia ja germaaneja jo ennen suomalaisten tuloa, joka olisi tapahtunut rautakauden alussa. Suomen kieli on siis voinut tulla Volgan mutkasta, vaikka Suomen väestö ei ilmeisesti ole sieltä peräisin.


title: Suomen asutushistoria

text: Vuonna 2008 julkaistu suomalaistutkimus paljasti suuria eroja itä- ja länsisuomalaisten perimässä. Tutkimuksen mukaan itä- ja länsisuomalaiset eroavat toisistaan geneettisesti enemmän kuin englantilaiset saksalaisista. Suurten eroavaisuuksien syynä pidetään eristymistä. Suomalaisten geneettiset juuret ovat tutkimuksen mukaan pääosin Keski-Euroopassa. Itäsuomalaiset eivät kuitenkaan näytä olevan yhtään lähempänä venäläisiä kuin länsisuomalaiset, vaan päinvastoin: länsisuomalaisten geneettinen FST-etäisyys sekä venäläisiin että ruotsalaisiin on noin 30, itäsuomalaisilla molempiin noin 70. Eri puolilta maata kotoisin olevat suomalaiset saattavat siis olla nykytasolla geneettisesti kauempana toisistaan kuin eri puolilta Eurooppaa kotoisin olevat ihmiset. Suomalaisten lähimmät geneettiset sukulaiset ovat virolaiset ja ruotsalaiset. Epäsuorasti samoista selvityksistä voidaan päätellä, että suomalaiset poikkeavat geneettisesti saamelaisista.


title: Suomen asutushistoria

text: Ensimmäiset ihmiset saapuivat Suomeen noin 8850-luvulla ennen ajanlaskun alkua. Ensimmäisten asukkaiden saapuessa Pohjois-Suomi oli vielä ympärivuotisesti jään peitossa, metsät koostuivat lehtipuista ja vedenpinta oli niin korkealla, että Keski-Suomi ja Savo-Karjala olivat Pohjanlahden rannikkoa. Kaikkiaan asutuksen varhaisvaiheena voidaan pitää ajanjaksoa 8850-8000 eaa. Asutus tuli Suomeen Kundan-Butovon-Veretjen-kulttuureista sekä Norjan rannikon kautta. Aluksi uusille alueille ei jääty pysyvästi, vaan lämpimän vuodenajan jälkeen metsästäjät palasivat takaisin alueille joista olivat lähteneet. Arvaamattomien talvien takia uuteen alueeseen tutustuminen oli turvallisinta kesällä. Uuden alueen olosuhteet ja sen eläinten tultua tutuksi pienet perheryhmät seurasivat pyyntiryhmiä.


title: Suomen asutushistoria

text: Vanhimmat pysyvän asutuksen merkit ovat peräisin 10 700 vuoden takaa Etelä-Karjalasta Ancylusjärven rannalta, missä nykyisin on Joutsenon Kuurmanpohja. Kaivauksissa on löydetty puolen metrin syvyyteen kaivettuja seitsemän metriä pitkiä ja kolme metriä leveitä soikioita. Kaivaminen maahan viittaa pysyvään asutukseen. Kaivauspaikoista vanhemman, Kuurmanpohjan Saarenoja 2:n, asukkaat ovat todennäköisesti tulleet idästä.


title: Suomen asutushistoria

text:
Pohjolan asuttaminen alkoi kivikaudella noin 20 000 vuotta sitten, kun jääkausi väistyi. Ruijaan syntyi noin 9000 eaa. varhaismesoliittinen Komsan kulttuuri, jonka jäänteitä on löydetty myös Suomen puolelta. Samaan aikaan varhaismesoliittinen Viron Kundan kulttuuri levisi Suomen puolelle, mistä todistaa Lahden Ristolan muinainen asuinpaikka. Etelästä tulleen kulttuurin levitessä Suomeen kehittyi Suomusjärven kulttuuri, jonka jäljiltä on löytynyt kirveitä, talttoja, ja punamultahautoja Pohjanlahden senaikaista rantaviivaa myötäillen.
Nuoremman kivikauden (neoliittisen kauden) ihmisten jäljiltä löytyy saviastioita, joita mesoliittinen kulttuuri ei tuntenut. Astioiden tyylien perusteella voidaan erottaa eri kulttuureja. Kampakeraaminen kulttuuri (5000–3200 eaa.) on kivikauden löytörikkain vaihe. Sen jäänteitä on runsaasti Järvi-Suomessakin, joten lähes koko Suomi oli asuttuna, mutta väkeä oli silti varsin vähän. Nuoremmalla kivikaudella eläneet asukkaat ovat jättäneet jälkeensä alueellisia asbestikeramiikan tyylejä, Kierikin keramiikka (3600–3100 eaa.) sekä Pöljän ja Jysmän keramiikka (3100–1900 eaa.). Löydetyssä esineistössä on muun muassa suksia, rekiä, talttoja ja kalastusvälineitä. On arveltu, että Sisä-Suomen asbestikeramiikan kulttuurit olisivat saamelaisia, mutta asiasta ei ole varmaa tietoa. Oulun seudun Kierikin kulttuurilla saattoi olla yhteyksiä etelään.


title: Suomen asutushistoria

text: Seuraavava muuttoaalto toi nuorakeraamisen kulttuurin eli "vasarakirveskansan" Lounais-Suomen rannikolle. Se kukoisti noin 3200/2900 eaa. – 2300/1800 eaa. On arveltu, että he olivat etelästä tullut kansa, joka harjoitti myös maanviljelyä. Osa tutkijoista kiistää esimerkiksi arkkuhautojen perusteella, että kyse olisi maahan tulleesta uudesta kansasta. Erikseen on vielä Ahvenanmaan kuoppakeramiikka, jonka elinkeinoja olivat hylkeenpyynti, kalastus ja linnustus. Neoliittisen kauden lopussa 1200 eaa. Lounais-Suomeen levisi Kiukaisten kulttuuri, jonka tulkitaan edustaneen skandinaavista merenkulkijakansaa.


title: Suomen asutushistoria

text: Ruotsista löydetty niin sanottu Gökhemin luuranko viittaa siihen, että Pohjolaan saapui Välimeren kulttuurin piiristä 5 000 vuotta sitten kansa, joka toi mukanaan maanviljelyn taidon. Yksi löytö ei yksinään vielä muuta asiaa, mutta se tukee vahvasti käsitystä, että maanviljelyn periaatteet tietäviä ihmisiä oli Pohjolassa jo viisituhatta vuotta sitten.


title: Suomen asutushistoria

text: Nimeä "varhaismetallikausi" käytetään usein ajanjaksosta, joka alkaa pronssin käyttöönotosta Suomessa 1500 eaa. ja päättyy noin 300 jaa., jolloin rauta oli jo käytössä. Maanviljelyyn (kaskiviljelyyn) siirtyminen tapahtui viimeistään tällöin. Rannikkoalueella pronssikausi aiheutti varsin selviä muutoksia arkielämään. Kaupankäynti vilkastui ja monet ammatit (kauppias, sotilas, merimies) syntyivät. Tältä ajalta on enemmän esinelöytöjä kuin varhaismetallikauden alusta, mikä viittaa väestömäärän kasvamiseen. Sisämaassa muutokset ovat vähäisempiä. Esimerkiksi Saarijärven Voudinlahdella raivattiin kaskia vasta 600-luvulta jaa. alkaen. Peltoviljelyyn siirryttiin siellä siitepölyanalyysin mukaan 1200-luvulla. Siirtyminen pronssista rautaan ajanlaskumme alussa ei tuonut nopeaa muutosta elämään Suomessa. Kieliolot olivat hahmottumassa, sillä vuoden 1000 jaa. tienoilla suomen kielen päämurteet olivat syntyneet. Itämerensuomalaisten muinaismurteiden "muinaiskarjalan", "muinaishämeen" ja "muinaispohjoisviron" sekoittuessa syntyi kaksi päämurretta: "muinaissavo" kahden ensimmäisen ja "muinaissuomi" kahden viimeisen pohjalta.


title: Suomen asutushistoria

text: Esihistoriallisen väestön määrää on vaikea arvioida. Kun on laskettu ajassa taaksepäin 1560-luvun tunnetusta väkimäärästä, on arvioitu Suomen asukasluvuksi esihistoriallisen ajan lopussa (1200-luvulla) 50 000–80 000 henkeä. Koska väkeä oli vähän, saatettiin Sisä-Suomen kaukaisia erämaa-alueita pitää eräomistuksina. Tähän "erätalouteen" kuului eräalueiden käyttö "eränautinnan" muodossa suurriistan ja turkisten pyyntiin, kalastukseen sekä vähäisessä määrin kaskeamiseen ja karjanhoitoon. Eräomistukset olivat rintamaiden taloille ja kylille taloudellisesti tärkeitä. Kesällä viljeltiin maata, talvella tehtiin pyyntiretkiä pohjoisen erämaihin. Eränkäynti alkoi vähitellen houkutella etelän liikaväestöä muuttamaan erämaahan vakituisesti. Muuttajat pakenivat myös veroja ja sotaväenottoja. Esimerkiksi Jyväskylän seutu oli myöhäiskeskiajalla nykyisen Hauhon talollisten eräomistus, ja matkaa omaan eräomistukseen oli noin 200 km.


title: Suomen asutushistoria

text: Ruotsalaisväestöä muutti nykyisen Suomen puolelle 1100–1200-luvuilta lähtien. Ruotsalainen asutus levisi varsinkin saaristoihin ja rannikoille. 1300-luvun loppuun mennessä rannikkoalueet olivat jo lähes täysin ruotsalaisten asuttamia.


title: Suomen asutushistoria

text: Rautakaudelta alkaen oli suomalaisten keskuudessa muuttopainetta pohjoiseen ja itään. Eräomistuksista alkoi muodostua pysyviä omistuksia 1500-luvun alussa. Paikoilleen asettuneet varsinaissuomalaiset ja alasatakuntalaiset eivät osallistuneet tähän, mutta muilta alueilta liikuttiin vesistöjä myöten pohjoiseen ja itään. Nykyinen Pohjois-Savo asutettiin vuodesta 1542 alkaen Savonlinnan kirjurin Klemetti Henrikinpoika Krookin ryhdyttyä organisoimaan asutustoimintaa, jota oli tapahtunut jo keskiajalla. Erämaiden asuttaminen tapahtui kuningas Kustaa Vaasan tahdosta. Pyrittiin verotulojen kasvattamiseen, erämaiden ottamiseen valtion omistukseen ja raja-alueiden sitomiseen osaksi Ruotsia. Uudisasukkaat suuntasivat tällöin Etelä-Savosta Itä-Suomeen, Pohjois-Pohjanmaalle ja Lappiin.


title: Suomen asutushistoria

text: Savolaisten asutustoiminta levisi paikoitellen hämäläisten eräomistusten alueille. Hämäläiset vaativat itselleen oikeutta maihinsa, mutta valtio suosi 1550-luvulta alkaen savolaisia, jotka synnyttivät pysyvää asutusta kaskeamalla maita huhtakaskia tekemällä. Nämä entiset hämäläisalueet nimettiin Rautalammin pitäjäksi 1500-luvun lopulla. Samanlaista asutustoimintaa tapahtui myös lännempänä Ylä-Satakunnan, Ruoveden Pirkkalan ja Kangasalan seuduilla, jotka tarkoitettiin etelästä tuleville uudisasukkaille: savolaisia kiellettiin muuttamasta näille alueille. Tätä kuitenkin tapahtui sekä Ruovedellä että Etelä-Pohjanmaan järviseudulla, joissa paikalliseen murteeseen tuli savolaisia piirteitä (savolaiskiila). Savolaisten muuttoa tapahtui myös Pohjois-Karjalaan, Pohjois-Pohjanmaalle ja Vienan Karjalaan. Näin muodostui Suomen väestön voimakas geneettinen jakautuminen länsi- ja itäsuomalaisiin.


title: Suomen asutushistoria

text: Asukkaita oli savolaisten uudisasutusliikkeen jälkeen koko Suomessa. Pohjois-Karjalassakin oli 700 taloa. Silti asutuksen painopiste oli selvästi etelässä: noin puolet Suomen asukkaista eli Varsinais-Suomen, Satakunnan ja Hämeen alueilla. Savo ja Karjalankannas olivat harvaan asuttuja. Koko valtakunnan asukasluvuksi on vuoden 1571 hopeaveroluettelon perusteella arvioitu noin miljoona henkeä, joista Suomessa noin 300 000. Väestönkasvu oli vähäistä, sillä tartuntataudit, sodat ja katovuodet veivät ihmisiä ennenaikaisesti hautaan.


title: Suomen asutushistoria

text: Yhtenäisiä väestötilastoja alettiin Ruotsissa koota 1740-luvulla. Valtakunnassa olikin vähemmän väkeä kuin oli luultu: laskennassa Ruotsin väkiluvuksi saatiin 1,8 miljoonaa ja Suomen väkiluvuksi hieman yli 420 000 henkeä.


title: Suomen asutushistoria

text: Suomen väestö kasvoi erittäin nopeasti 1800-luvun aikana. Kasvua oli ollut jo 1700-luvun lopulla, mutta 1830-luvulta alkoi noin 40 vuoden nopea kasvu. Siinä oli suuria alueellisia eroja. Nopeinta kasvu oli Keski-, Itä- ja Pohjois-Suomen maaseudulla. Esimerkiksi Vaasan läänin väkimäärä kaksinkertaistui vuosina 1815–1865. Kasvu perustui maatalouden kehittymiseen, uusien tilojen perustamiseen ja tulevaisuudenuskoon. Myös torppien määrä kasvoi. Kaikkein nopeinta oli kuitenkin tilattoman väestön lisääntyminen: mäkitupalaisten ja loisväestön määrä kaksinkertaistui vuosina 1815–1865. Vaikka maatalous kehittyi, ei viljaa riittänyt koko väestölle kuin hyvinä vuosina.


title: Suomen asutushistoria

text: Tilattoman väestön toimeentulo riippui viljasadosta. Huonoina vuosina heidän selviytymisensä oli vaikeaa. 1860-luvun suuret nälkävuodet pakottivat nälkäiset ihmiset liikkeelle, "mieron ja kuoleman tielle". Nälän mukana tulivat tartuntataudit, esimerkiksi lavantauti, hinkuyskä ja punatauti. Suurten nälkävuosien aikana noin 270 000 ihmistä kuoli, mutta väestönkasvu elpyi pian uudelleen. Suomen väkiluku oli vuonna 1900 noin 2,7 miljoonaa henkeä.


title: Suomen asutushistoria

text: Mieron tielle lähteminen toisaalta lisäsi muuttoliikettä tehdaspaikkakunnille. Suomen teollistumisen pohja luotiin tänä aikana. Teollistuminen vaati työvoimaa ja alkoi ensimmäinen muuttoliike maaseudulta kaupunkeihin. Kaupunkityöväen määrä kasvoi nopeasti: vuonna 1870 kaupunkityöväestöä perheineen oli 150 000 henkeä ja vuonna 1910 608 000 henkeä. Venäjän vallan aika toi maahan venäläisten sotilaiden mukana mm. venäläisiä, juutalaisia, tataareita ja itäaasialaisia maahanmuuttajia. Venäjän valta merkitsi kansainvälistymisen kasvua ja maahan muutti ulkomaalaisia yrittäjiä mm. Venäjältä, Saksasta, Englannista ja Norjasta. Syntyi myös siirtolaisuutta, varsinkin Amerikkaan. Monet savolaiset lähtivät Amerikan-matkalle Kotkan kautta, mutta jäivätkin töihin esimerkiksi norjalaisen Hans Gutzeitin sahalle ja tehtaisiin. Tämän vuoksi Kotkaa kutsutaan vieläkin "savolaisten Amerikaksi".


title: Suomen asutushistoria

text: Talvisodan jälkeen Suomen oli asutettava luovutetulla alueella asuneet noin 420 000 henkeä, joista 230 000 oli saanut elantonsa maataloudesta. Pika-asutuslaki tähtäsi 35 000 maatilan perustamiseen. Pika-asutusta ei saatu kokonaan toteutetuksi, ennen kuin jatkosota sotki suunnitelmat. Sen päätyttyä oli uudelleen evakuoitava ja asutettava noin 450 000 henkeä. Koko maan pinta-alasta oli vuonna 1944 luovutettava Neuvostoliitolle 12 %. Pika-asutuslain tapaan pyrittiin nytkin muodostamaan maatiloja, joita luovutettiin siirtoväelle. Tämä merkitsi, että karjalaiset asettuivat asumaan muun väestön sekaan, johon he sopeutuivat hyvinkin nopeasti. Lisäksi alettiin asuttaa myös rintamamiehiä, joista osa sai asuttavakseen niin sanotun "kylmän tilan", joka oli raivaamaton pientila. Näitä syntyi 16 000 lähinnä Itä- ja Pohjois-Suomeen.


title: Suomen asutushistoria

text: Suomessa syntyi 1960-luvulla voimakas muuttoaalto Ruotsiin. Sen lähtöalueita olivat maan itä- ja pohjoisosat, joissa osa maatiloista oli pienuutensa takia tuottamattomia (esimerkiksi entisiä kylmiä tiloja). Vuosien 1969–1970 aikana muuttajia oli 80 000, joista 40 % Oulun ja Lapin lääneistä. Ruotsissa asuu nykyisin noin 350 000 ruotsinsuomalaista. Toisesta maailmansodasta alkaen 1980-luvulle mennessä Suomesta muutti 700 000 henkeä, joista tosin noin puolet palasi takaisin.


title: Suomen asutushistoria

text: 1970-luvulla asutusliike Suomeen vilkastui Chilen pakolaisten ja Vietnamin venepakolaisten vastaanoton myötä 1980-luvulla.


title: Suomen asutushistoria

text: Presidentti Mauno Koivisto antoi lupauksen inkeriläisten paluumuutosta 1990-luvun alussa. Tämä on merkinnyt 30 000 entisen Neuvostoliiton alueella asuvan inkerinsuomalaisen ja suomalaista syntyperää olevan asuttamista Suomeen. Entisten suomalaisten paluumuuttoa tapahtuu, mutta se on vähäisempää kuin suomalaisten maastamuutto. Vuoden 2009 lopulla Suomen hallitus päätti rajoittaa inkeriläisten paluumuuttajien erityiskohtelua. 1990-luvulla alkoi myös somalialaisten ja kosovolaisten pakolaisten asuttaminen. 2000-luvulla Suomeen on tullut pakolaisia sotaakäyvistä maista mm. Afganistanista ja Irakista.


title: Suomen asutushistoria

text: Suomen sisäinen muuttoliike oli voimakasta 1970-luvulla. Asiaa mitataan kuntien välisen muuton määrällä, joka oli 1970-luvun alkupuolella 51,5 muuttoa tuhatta asukasta kohti vuodessa. 1990-luvun alkupuolella muutto oli hieman vähäisempää, mutta 2010-luvulla se on kiihtynyt uudelleen 50,5 muuttoon tuhatta asukasta kohden. Käytännössä tämä merkisee maaltamuuttoa ja yliopistokaupunkien muuttovoittoa.


title: Suomen asutushistoria

text: Suomen asutushistoria on suomalaisen tautiperinnön selittävä tekijä. Suomalaiselle geeniperimälle tyypillinen sekoitus itäisiä, läntisiä ja eteläisiä geenejä muodostui väestönmuutosten mukana. Perinnöllisten sairauksien kannalta Suomen kantaväestön pieni määrä ei sinällään ollut merkittävä, vaan tärkeämpi osa suomalaisen tautiperinnön muodostumisella on ollut 1500-luvun loppuun sijoittuvalla asutuksen leviämisellä Itä- ja Pohjois-Suomeen. Tällöin lähti vanhan asutuksen alueelta yksittäisiä tai muutamia perhekuntia samasta kylästä ja perusti uuden, alkuun vain muutaman talon kylän uudelle asuinpaikalleen. Kylät kasvoivat, ja muutaman perustajajäsenen geenit joutuivat satunnaisvaihtelun () kohteiksi.


title: Suomen asutushistoria

text: Suomalainen tautiperintö muodostui siis kahden pullonkaulailmiön yhteisvaikutuksesta. Ensimmäinen pullonkaula noin 2000 vuotta sitten valikoi tänne vain pienen osan eurooppalaisesta geeniperimästä. Tämä on syynä siihen, että tiettyjä muualla Euroopassa yleisiä perinnöllisiä tauteja ei esiinny täällä. Toinen pullonkaula 1500-luvun lopulla, Itä- ja Pohjois-Suomen taloasutuksen alkaessa, sai aikaan joidenkin tautigeenien alueellisen rikastumisen ja aiheutti siten suomalaisen tautiperinnön synnyn.


title: Raumonjoen rautatiesilta

text: Raumonjoen rautatiesilta on vuonna 1901 valmistunut Suomen rataverkolla rataosalla sijaitseva Raumonjoen ylittävä rautatien silta Torniossa.


title: Raumonjoen rautatiesilta

text: Silta toimi alun perin yhdistettynä maantie- ja rautatiesiltana, ja sen on arvokas liikennerakenne sekä maamerkki. Silta on vain rautatieliikenteen käytössä, ajoneuvoliikenne siirtyi sillan viereen rakennetulle uudelle maantiesillalle 1990-luvun alussa.


title: Dominic Chianese

text: Dominic Chianese (s. 24. helmikuuta 1931 Bronx, New York, New York) on yhdysvaltalainen näyttelijä, joka tunnetaan erityisesti roolistaan Corrado ”Junior” Sopranona HBO:n tuottamassa televisiosarjassa "Sopranos".


title: Dominic Chianese

text: Chianese kasvoi amerikanitalialaisessa perheessä. Hänen isänsä oli ammatiltaan muurari. Chianese opiskeli Brooklyn Collegessa, ryhtyi näyttelemään paikallisissa teattereissa 1952 ja päätyi Broadway- ja Off Broadway -näytelmiin, joissa hän esiintyi vuosikymmenten ajan. Hänen ensimmäinen valkokangasroolinsa oli vuoden 1972 elokuvassa "Fuzz" (), jossa Chianese näytteli kerjäläistä. Vuonna 1974 hän esitti gangsteri Johnny Olaa Francis Ford Coppolan ohjaaman Kummisetä-elokuvatrilogian toisessa osassa. Näiden lisäksi Chianese on esiintynyt muun muassa elokuvissa "Hikinen iltapäivä", "Ja oikeutta kaikille" ja "Presidentin miehet" sekä televisiosarjoissa "Kova laki" ja "Kojak".


title: Dominic Chianese

text: Chianese näytteli Corrado ”Uncle Junior” Sopranoa HBO:n suursuosion saavuttaneessa gangsterisarjassa "Sopranos", jota alettiin esittää 1999. Chianese sai roolistaan Emmy-ehdokkuuden kategoriassa paras miessivuosa draamasarjassa.


title: Dominic Chianese

text: Näyttelijäntyön ohella musiikki on ollut tärkeässä osassa Chianesen elämässä. Vuonna 2001 häneltä ilmestyi albumi "Hits", jolla hän esittää perinteisiä italialaisia ja yhdysvaltalaisia lauluja. Levy sisältää myös kolme Chianesen itsensä säveltämää kappaletta, joiden nimet ovat ”Typical New Yorker”, ”Love Is Real” ja ”True Love Still on My Mind”.


title: Vireomuura

text: Vireomuura ("Dysithamnus mentalis") on laajalla alueella Keski- ja Etelä-Amerikassa tavattava puumuuriin kuuluva varpuslintu.


title: Vireomuura

text: Vireomuura on noin 11,5 cm pitkä. Koiras on selästään oliivinharmaa ja päästään tummemman harmaa. Koiraan rinta on vaaleanharmaa, sen kurkku ja vatsa ovat väritykseltään valkoisemmat. Naaras on selästään oliivinruskea ja päälaki on punaruskea. Silmien ympärillä on valkoinen rengas. Vatsa on pääosin vaaleanoliivin harmaa. Ruumiinrakenteeltaan vireomuura on tukeva ja pienikokoinen.


title: Vireomuura

text: Keski-Amerikassa vireomuuraa tavataan Meksikon eteläosista, Belizestä, Costa Ricasta, Guatemalasta, Hondurasista, Nicaraguasta ja Panamasta. Etelä-Amerikassa lajia tavataan Andien alarinteillä Venezuelassa, Kolumbiassa, Ecuadorissa, Perussa ja Boliviassa. Perun kohdalla levinneisyysalue laajenee itään Brasiliaan Amazonasin alueen etelä- ja keskiosiin. Lisäksi lajia tavataan Brasilian koillisrannikolla sekä kaakkoisrannikolta Paraguayhyn ja Argentiinan pohjoisosiin. Lintua esiintyy myös Trinidad ja Tobagossa. Vireomuuran elinympäristöä ovat vuorten rinteiden kosteat metsät.


title: Vireomuura

text: Vireomuurat elävät yleensä pareittain ja voivat liittyä sekaparviksi muiden lintujen kanssa. Vireomuuran ravintoa ovat hyönteiset ja niiden toukat. Ravintoaan laji etsii puiden ja pensaiden lehvästön joukosta.


title: Vireomuura

text: Lajin pesimäkausi kestää, alueesta riippuen, maaliskuulta heinäkuulle tai heinäkuulta syyskuulle. Pesä sijaitsee pensaassa ja on muodoltaan kuppimainen. Naaras munii kaksi valkoista violetinruskeapilkullista munaa.


title: Texas Cityn onnettomuus

text: Texas Cityn onnettomuus tapahtui 16. huhtikuuta 1947 Yhdysvalloissa Texas Cityn kaupungin lähellä Galvestoninlahdella, kun "S.S. Grandcamp" -niminen Liberty-tyyppinen ranskalaisessa rekisterissä ollut laiva tuhoutui räjähdyksessä. Aluksen lastina oli Monsanton tuottamaa ammoniumnitraattilannoitetta. Onnettomuudessa kuoli 581 henkeä.


title: Texas Cityn onnettomuus

text: Noin kello 8:00 aamupäivällä havaittiin laiturissa olevan "Grandcamp"-rahtialuksen ruumasta nousevan savua. Paloa ryhdyttiin sammuttamaan, mutta sitä ei saatu hallintaan.


title: Texas Cityn onnettomuus

text: Kello 9:12 aamupäivällä "Grandcamp-"rahtialuksen ruuman ammoniumnitraatti räjähti aiheuttaen 4,5 metriä korkean aallon, joka havaittiin 150 kilometrin säteellä ja vaurioitti tai tuhosi yli tuhat läheistä rakennusta. Ikkunoita särkyi jopa 60 kilometrin päässä sijaitsevassa Houstonissa.


title: Texas Cityn onnettomuus

text: Ensimmäinen räjähdys sytytti ammoniumnitraatin "High Flyer -"rahtialuksen ruumassa, ja alus räjähti 15 tuntia ensimmäisestä räjähdyksestä tuhoten itsensä ja viereisen "SS Wilson B. Keene "-aluksen.


title: Yōjirō Takita

text:
Yōjirō Takita (, s. 4. joulukuuta 1955 Takaoka, Toyama, Japani) on Oscar-palkittu japanilainen elokuvaohjaaja. Hänen ohjaamansa elokuva "Lähtöjä" (2008) voitti vuonna 2009 parhaan vieraskielisen elokuvan Oscar-palkinnon.
Muita Takitan tunnettuja elokuvia on hänen vuonna 2003 ohjaamansa historiallinen samuraielokuva "When the Last Sword Is Drawn" ()


title: Hanif Kureishi

text: Hanif Kureishi (5. joulukuuta 1954 Bromley, Lontoo, Britannia) on brittiläinen kirjailija, näytelmäkirjailija, käsikirjoittaja ja ohjaaja. Hänen aihepiiriinsä kuuluvat rotukysymykset, maahanmuutto, nationalismi ja seksuaalisuus. Kirjoittajauraansa aloittaessaan hän kirjoitti pornografiaa ja käytti nimimerkkiä Antonia French.


title: Hanif Kureishi

text: Kureishi syntyi Bromleyssä, Lontoossa, pakistanilaissyntyisen Rafiushan (Shanu) Kureishin ja englantilaisen Audrey Bussin lapsena .


title: Hanif Kureishi

text: Kureishin teos "Esikaupunkien Buddha" on saanut Whitbread-palkinnon parhaana romaanina. BBC on tehnyt siitä sarjan, johon David Bowie on säveltänyt musiikin. "Esikaupunkien Buddha" on ilkikurinen teos, joka teki Kureishista monikulttuurisen brittikirjallisuuden keskeisen hahmon.


title: Zombieland

text: Zombieland on vuonna 2009 ensi-iltansa saanut yhdysvaltalainen kauhukomediaelokuva, jonka on ohjannut Ruben Fleischer.


title: Zombieland

text: Elokuvan tapahtumat sijoittuvat Yhdysvaltoihin, missä lähes kaikki ovat muuttuneet zombeiksi. Nimetön päähenkilö (Jesse Eisenberg) on pakko-oireista kärsivä nuorukainen, joka pelaa illat yksin "World of Warcraftia" haaveillen tyttöystävästä. Maailmanlopun saavuttua pakkomielteinen sääntöjen laatiminen ja rutiinien noudattaminen pitää hänet hengissä. Moottoritiellä nuorukainen tapaa rääväsuisen miehen (Woody Harrelson), joka lyöttäytyy hänen matkaansa. He pidättäytyvät kertomasta oikeita nimiään ja alkavat kutsua toisiaan päämääriensä nimillä, Columbus ja Tallahassee. Miehet kohtaavat vielä kaksi varastelevaa siskosta, Wichitan (Emma Stone) ja Little Rockin (Abigail Breslin), jotka aiheuttavat heille runsaasti päänvaivaa. Kun Tallahassee haaveilee syövänsä vielä yhden Twinkie-leivoksen ennen kuolemaansa, Columbus yrittää tehdä vaikutuksen Wichitaan.


title: Darrell Walker

text: Darrell Walker (s. 9. maaliskuuta 1961 Chicago, Illinois) on yhdysvaltalainen koripallovalmentaja ja kilpauransa päättänyt koripalloilija. Pelaajauransa jälkeen Walker on toiminut pää- tai apuvalmentajana useissa seuroissa, viimeisimpänä NBA-seuranaan New York Knicks vuosina 2012–2014.


title: Lights Out

text: Lights Out voi tarkoittaa muun muassa seuraavia asioita:


title: Koli (täsmennyssivu)

text: Koli voi tarkoittaa seuraavia:


title: Kammioväliseinäaukko

text: Kammioväliseinän aukko () on synnynnäinen sydänvika, josta kärsivän kammioväliseinässä on aukko. Monilla reikä on pieni ja umpeutuu ensimmäisen elinvuoden aikana. Kyseessä on yleisin rakenteellinen sydänvika. Jos aukko on pieni, se ei häiritse sydämen toimintaa, mutta suuri aukko voi johtaa sydämen vajaatoiminnan oireisiin jo viikoissa. Sydänvikaa voidaan hoitaa korjausleikkauksin, ja sydämen vajaatoiminnan hoidossa käytetään lääkkeitä.


title: Forsmo–Hoting-rata

text: Forsmo–Hoting-rata on Ruotsin rataverkkoon kuuluva poikittainen ratayhteys, joka yhdistää Inlandsbanan-radan pohjoisen -rataosan -rataan. Rataosan pituus on 121 kilometriä, se on yksiraiteinen ja sähköistämätön, ja sillä on ainoastaan tavaraliikennettä. Radan rakensi Ruotsin valtio, ja se on valtion omistuksessa.


title: Forsmo–Hoting-rata

text: Rautatie Hotingiin oli valmis 1915, kun Inlandsbananin osuus Östersundista valmistui. Hieman myöhemmin aloitettiin Hotingista alkavan Ruotsin itärannikolle suuntautuvan poikkiradan rakentaminen metsäteollisuustuotteiden kuljettamisen helpottamiseksi. Poikkirata avattiin henkilö- ja tavaraliikenteelle vuonna 1925, ja sen toiseksi päätepisteeksi tuli Forsmon rautatieasema Bräcken ja Bodenin välisellä pääradalla. Poikkiradan liikenteen lähtö- ja määräpaikaksi tuli kuitenkin pääradalla 15 kilometriä Forsmosta etelään sijaitseva Långselen risteysasema.


title: Forsmo–Hoting-rata

text: Aluksi kaikki liikenne hoidettiin höyryvetoisena. Henkilöliikenteessä siirryttiin moottorivaunujen eli kiskobussien käyttöön 1930-luvulta lähtien, kun käyttöön tulivat Hilding-Carlssonin valmistamat kiskobussit. Henkilöliikenteessä käytettiin 1950-luvulta alkaen Y6-sarjan sekä vuodesta 1980 alkaen Y1-sarjan moottorivaunuja. Henkilöliikenne lakkautettiin vuonna 1985.


title: Forsmo–Hoting-rata

text: Tavaraliikenteessä höyryvetureista siirryttiin dieselvetureihin 1950-luvulla, jolloin yleisin veturisarja oli T21. Radan kunnostuksen myötä mahdollistuivat korkeammat akselipainot, ja vetureina alettiin käyttää raskaampia T43- ja T44-sarjojen dieselvetureita.


title: Simmone Jade MacKinnon

text: Simmone Jade MacKinnon (s. 19. maaliskuuta 1973 Mount Isa Queensland Australia) on australialainen näyttelijätär,joka muistetaan parhaiten Stevie Hall -nimisestä hahmosta sarjassa McLeodin tyttäret. Hän esiintyi ohjelmassa vuodesta 2003 vuoteen 2009, jolloin sarjan viimeinen kausi esitettiin. MacKinnonilla on yksi lapsi.


title: Timi Lexikon

text: Timi Lexikon (oikealta nimeltään Timo Leskinen, s. 21. maaliskuuta 1985 Muuruvesi) on savolainen rap/hip hop-artisti. Hän aloitti musiikin tekemisen 2000-luvun alussa Wrongones -nimisessä bändissä artistinimellä "Toma". Nykyään Timi Lexikonin keikoilla vaikuttaa Sauruksesta tuttu Pirkka Räisänen.


title: Timi Lexikon

text: Timin ensimmäinen soolojulkaisu oli omakustannemixtape "Kuka on Timi Lexikon", joka julkaistiin vuonna 2006. Karma Musiikki julkaisi 2. kesäkuuta 2010 hänen debyyttialbuminsa "Vähät valitan". Maaliskuussa 2012 julkaistiin musiikkivideo Timi Lexikonin kappaleesta "Moon kuu". Kesäkuussa julkaistiin musiikkivideon kera kappale "Tää kesä". Kolmas single "Perhosefekti" julkaistiin maaliskuussa 2013. Kappaleita seurasi Timi Lexikonin toinen studioalbumi "Sinä, minä & musa", joka julkaistiin 31. toukokuuta 2013. Albumi nousi 26. sijalle Suomen virallisella albumilistalla.


title: Timi Lexikon

text: Aktiivisesti keikkaillut artisti julkaisi tuplasinglen "Ilosofiaa / Juuret" 17. kesäkuuta 2015. Ilosofiaa kappaleesta tehtiin myös musiikkivideo.


title: Timi Lexikon

text: Vuonna 2018 Timi solmi levytyssopimuksen New Art Recordsin kanssa ja on julkaissut singlet Täydellisyydestä seuraava, Tornado ja Lasersade.


title: Timi Lexikon

text: Timi Lexikon on vaikuttanut myös Mikko Varjamon kanssa witch house-duossa Postikortteja Helvetissä sekä Sauna Ent. -yhtyeessä.


title: Tilastokirjasto

text: Tilastokirjasto on tilastotiedon hankintaan ja palveluun erikoistunut Tilastokeskuksen palvelukeskus. Se on kaikille avoin erikoiskirjasto, ja siellä toimii Tilastokeskuksen arkisto. Tilastokirjasto sijaitsee Tilastokeskuksen toimitalossa Helsingin Sörnäisissä Kalasataman metroaseman läheisyydessä.


title: Tilastokirjasto

text: Tilastoviraston ensimmäinen päällikkö Venäjän vallan alaisuudessa oli Gabriel Rein. Rein keräsi kirjastoa jo ennen viraston perustamista. Hän vaihtoi julkaisuja muiden sekä kotimaisten että ulkomaisten tilastontuottajien kanssa. Kirjaston kokoelmasta on todisteena kirje, joka on päivätty 22. toukokuuta 1865. Siinä on mukana kirjaston kokoelmiin liitettäväksi tarkoitettu painojulkaisu ”Kongl. Maj:ts Befallingshafvandes Femårsberättelser för åren 1856–1860”. Suomen tilastovirasto perustettiin 4. lokakuuta 1865.


title: Tilastokirjasto

text: Vuonna 1860-luvun lopussa julkaisuja vaihdettiin Pietarin tilastollisen keskustoimikunnan ja useiden Venäjän kuvernementtien tilastoelinten sekä Ruotsin, Norjan, Tanskan, Preussin, Saksin, Unkarin, Alankomaiden, Belgian, Ranskan, Italian ja Britannian kanssa. Vuonna 1903 kirjasto käsitti jo 6 700 nidettä, joista noin 300 oli suomeksi, noin 1 800 ruotsiksi, noin 520 venäjäksi ja muilla slaavilaisilla sekä noin 4 080 muilla kielillä.


title: Tilastokirjasto

text:
Ensimmäinen kirjastonhoitajan virka saatiin vuonna 1921. Kirjasto on toiminut tilastoviraston yhteydessä seuraavissa toimipaikoissa: Senaatintalo (Ritarikatu) 1865–1912, Unioninkatu 26 ja Eteläinen Esplanadikatu (nyk. Eteläesplanadi) 1912–1952, kirjaston ja arkiston evakko Eurajoelle 1944 huhtikuu – 1945 tammikuu, Annankatu 44 (nyk. Antinkatu 1) 1952–1993, Työpajankatu 13 vuodesta 1994 alkaen.
Tilastokirjasto nimitettiin tilastoalan keskuskirjastoksi vuonna 1982, jolloin kirjaston 115-vuotisjuhlaan ehti valtioneuvoston päätös Tilastokeskuksen kirjaston nimeämisestä tilastoalan valtakunnalliseksi keskuskirjastoksi. Valtioneuvoston päätös tieteellisistä keskuskirjastoista (719/1972) kumottiin vuonna 2004, jolloin Tilastokirjaston ja yhdeksän muun tieteellisen kirjaston keskuskirjastostatus loppui. Tilastokirjasto jatkaa tilastoalan kansallisena keskuskirjastona. Se on osa Suomen erikoiskirjastojen verkostoa.


title: Tilastokirjasto

text: Tilastokirjastossa on Tilastokeskuksen (ja sen edeltäjän Tilastollisen päätoimiston) julkaisut vuodesta 1865 lähtien. Tilastokirjasto on Suomen virallisen tilaston (SVT) tallekirjasto.


title: Tilastokirjasto

text: Ulkomaisten tilastojen kokoelmaan kuuluu noin 200 maan virallisia tilastoja useilta vuosikymmeniltä. Tilastokirjastossa on ainutlaatuinen Venäjän keisarikunnan 1800-luvun tilastojen Russica-kokoelma.


title: Tilastokirjasto

text: Kokoelmissa on myös kansainvälisten järjestöjen ja yhteisöjen tilastoja, muun muassa Euroopan yhteisöjen tilastotoimiston Eurostatin tilastojulkaisut ja tietokannat sekä keskeisten kansainvälisten järjestöjen kuten YK:n, OECD:n, IMF:n ja Maailmanpankin tilastoja.


title: Tilastokirjasto

text: Tilastojen lisäksi kokoelmissa on tietokirjallisuutta erityisesti tilastotieteen, kansantaloustieteen ja väestötieteen aloilta. Kirjaston tiloissa on käytettävissä sanoma- ja aikakauslehtiä, joista osa on myös elektronisessa muodossa. Lisäksi käytössä on artikkelien viitetietokantoja.


title: Tilastokirjasto

text: Tilastokirjaston yhteydessä toimii Tilastoarkisto. Arkistossa on Tilastokeskuksen tuottamien tilastojen alkuperäisaineistoja sekä julkaisemattomia tauluaineistoja.


title: Tilastokirjasto

text: Tilastokirjaston tiloissa asiakkaiden käytettävissä on painettujen ja elektronisten aineistojen kokoelmia, kuten Tilastokeskuksen tietokannat. Arkistoaineistoa voi käyttää kirjaston lukusalissa. Kirjastossa on kaikille avoin langaton verkko, asiakaskoneita, lukupaikkoja ja työskentelytilaa. Kirjasto tarjoaa lainaus-, kaukolaina-, jäljenne-, neuvonta- ja tietopalveluja kaikille asiakkaille. Useita palveluja on käytettävissä myös verkon välityksellä.


title: Tilastokirjasto

text: Tilastokirjasto sijaitsee Tilastokeskuksen toimitalossa osoitteessa Työpajankatu 13. Kirjasto on avoinna sopimuksen mukaan.


title: Andreas Helling

text: Andreas Helling (s. 1975 Norrköping) on suomalainen sellisti.


title: Andreas Helling

text: Helling aloitti sello-opinnot kuusivuotiaana Turun konservatoriossa. Hänen ensimmäinen opettajansa oli Matti Vuoristo, sen jälkeen hän oli Timo Hanhisen oppilaana, ja 1992 hän siirtyi opiskelemaan Tukholmaan Kuninkaalliseen musiikkikorkeakouluun. Seuraavana vuonna hän aloitti opinnot Sibelius-Akatemiassa opettajinaan Martti Rousi, Victoria Yagling ja Raimo Sariola.


title: Andreas Helling

text: Helling voitti 2002 kolmannen palkinnon Turun sellokilpailussa ja valmistui Sibelius-akatemiasta korkeimmin arvosanoin. Hän on osallistunut useille mestarikursseille. Hän on antanut resitaaleja ja soittanut useiden orkestereiden kanssa niin Suomessa kuin ulkomaillakin. Hän soittaa isänsä Lennart Hellingin, Turun kaupunginorkesterin entinen konserttimestarin, ja veljensä viulisti Carl-Magnus Hellingin kanssa Trio Hellingissä. Hän on Turun filharmonisen orkesterin selloryhmän äänenjohtaja. Myös äiti on muusikko, pianisti Pirkko Helling.


title: Toblach

text: Toblach () on kunta Italian pohjoisosassa Trentino-Etelä-Tirolin autonomisella alueella Etelä-Tirolin maakunnassa lähellä Itävallan rajaa. Toblachin pinta-ala on 126,56 neliökilometriä ja se sijaitsee 1 256 metriä merenpinnan tason yläpuolella. Vuonna 2013 kunnan asukasluku oli 3 395. Väestöstä pääosa on saksankielisiä.


title: Brayden Schenn

text: Brayden Schenn (s. 22. elokuuta 1991 Saskatoon, Saskatchewan, Kanada) on kanadalainen jääkiekkoilija, joka edustaa NHL:ssä pelaavaa St. Louis Bluesia.


title: Brayden Schenn

text:
Schenniä pidetään kokonaisvaltaisena hyökkääjänä, joka on kaukalossa johtajatyyppi ja häntä on verrattu Los Angeles Kingsin Mike Richardsiin. Los Angeles Kingsin toimitusjohtaja Dean Lombardi kommetoi Schennistä:
Schenn aloitti WHL:ssä Brandon Wheat Kingsin joukkuessa vuonna 2007. Hän voitti siellä tulokaskaudellaan 2007–2008 WHL:n tulokkaiden pistepörssin tehoilla 28+43=71 ja palkittiin myös vuoden tulokkaana Jim Piggott Memorial Trophyllä. Schenn voitti lisäksi myös Wheat Kingsin sisäisen pistepörssin. Kaudella 2008–2009 hän oli tehoilla 32+56=88 jälleen joukkueensa paras pistemies. Schenn teki kevään 2009 pudotuspeleissä tehot 8+10=18, joilla hän jakoi Wheat Kingsin sisäisen pistepörssin voiton Scott Glennien kanssa. Runkosarjan pistepörssissä seitsemänneksi sijoittunut Schenn valittiin kauden päätteeksi WHL:n itäisen konferenssin toiseen tähdistökentälliseen. Los Angeles Kings varasi Schennin varaustilaisuuden viidentenä pelaajana.


title: Brayden Schenn

text: Kaudella 2009–2010 Schenn paransi jälleen tehojaan ja teki 59 runkosarjaottelussa tehot 34+65=99. Hän toimi Brandon Wheat Kingsin kapteenina. Schenn jakoi joukkueen sisäisen pistepörssin voiton Matt Calvertin kanssa ja he sijoittuivat WHL:n pistepörssissä neljänneksi. Schenn kuitenkin voitti yksin Whaet Kingsin syöttöpörssin ja kevään 2010 pudotuspeleissä hän voitti tehoilla 8+11=19 joukkueen sisäisen piste- ja syöttöpörssin. Itäisen konferenssin voittajajoukkueena Wheat Kings pääsi kauden päätteeksi taistelemaan Memorial Cupin voitosta. Schenn oli turnauksessa tehoilla 1+5=6 joukkueen toiseksi paras pistemies Toni Rajalan jälkeen. Hänet valittiin kauden päätteeksi WHL:n itäisen konferenssin ensimmäiseen tähdistökentälliseen.


title: Brayden Schenn

text: Schenn kävi pikakomennuksella NHL:ssä 26. marraskuuta 2009, jolloin hän pelasi Vancouver Canucksia vastaan, mutta visiitti jäi yhden ottelun mittaiseksi ja Schenn palasi kehittymään vielä WHL:ään. Kings hävisi ottelun 4–1. Ottelussa samassa ketjussa Aleksandr Frolovin ja Dustin Brownin kanssa pelannut Schenn pelasi 12 minuuttia ja 31 sekuntia. Hänelle merkittiin tilastoihin myös teholukema –1. Schenn teki maaliskuussa 2010 kolmivuotisen tulokassopimuksen Los Angeles Kingsin kanssa.


title: Brayden Schenn

text: Kauden 2010–2011 Schenn aloitti Los Angeles Kingsin organisaatiossa. Hän pelasi syksyn aikana kahdeksan NHL-ottelua tehoin 0+2=2. Schenn pelasi myös seitsemän ottelua Kingsin farmijoukkueessa, AHL-joukkue Manchester Monarchsissa, jossa hän teki tehot 3+4=7. Joulukuussa 2010 Schenn lähetettiin takaisin WHL:ään ja Brandon Wheat Kingsiin. Kahden siellä pelatun ottelun jälkeen hänet kaupattiin Saskatoon Bladesiin tammikuussa 2011. Schenn valittiin kauden päätteeksi WHL:n itäisen konferenssin toiseen tähdistökentälliseen. Schenn pelasi WHL:ssä 29 ottelua ja teki niissä peräti 58 pistettä. Kauden jälkeen hän siirtyi Kingistä Philadelphia Flyersin organisaatioon. Kaupassa Kings sai Mike Richardsin ja Flyersiin siirtyi Schennin lisäksi Wayne Simmonds ja toisen kierroksen varausoikeus .


title: Brayden Schenn

text: Schenn pelasi keväällä 2008 alle 18-vuotiaiden MM-kilpailuissa ja voitti kultaa. Samana vuonna hän voitti kultaa 17-vuotiaiden Wolrd Hockey Challengessa.


title: Brayden Schenn

text: Schenn voitti alle 20-vuotiaiden MM-hopeaa vuosina 2010 ja 2011. Jälkimmäisessä turnauksessa Kanadan varakapteeni valittiin arvokkaimmaksi pelaajaksi, parhaaksi hyökkääjäksi sekä tähdistökentälliseen. Schenn voitti turnauksen piste-, maali- ja syöttöpörssin tehoilla 8+10=18. Hän teki peräti seitsemän pistettä enemmän kuin pistepörssissä toisella sijalla olleet Venäjän Jevgeni Kuznetsov ja Vladimir Tarasenko. Schennin tehot olivat myös Kanadan alle 20-vuotiaiden maajoukkueen kaikkien aikojen yhden turnauksen piste-ennätys, jonka hän jakaa vuoden 1977 turnauksessa tehot 10+8=18 tehneen Dale McCourtin kanssa. Joukkueen kaikkien aikojen pistepörssissä Schenn on tehoilla 10+16=26 toinen Jordan Eberlen kanssa. Heidän edellään on vain Eric Lindros tehoilla 12+19=31.


title: Brayden Schenn

text: Schenn kuului maailmanmestaruuden voittaneeseen Kanadan joukkueeseen Tšekissä 2015. Hän pelasi turnauksessa kaksi ottelua.


title: Brayden Schenn

text: Schennin isoveli Luke on myös jääkiekkoilija.


title: Turun sellokilpailu

text: Turun sellokilpailu on joka neljäs vuosi Turussa järjestettävä sellokilpailu, joka järjestettiin ensimmäisen kerran 1972. Alkuun se järjestettiin joka kolmas vuosi. Kilpailuun saavat osallistua kaikki alle 30-vuotiaat Suomen kansalaiset. Kilpailun järjestää Turun Soitannollinen Seura.


title: Turun sellokilpailu

text: Kilpailuun on jo useaan otteeseen tilattu uusi suomalainen teos pakolliseksi kappaleeksi. Kilpailu on ainoa kansallinen kilpailu Suomessa. Poikkeuksellisesti vuonna 1990 se oli pohjoismainen.


title: European Space Camp

text: European Space Camp eli eurooppalainen avaruusleiri on Norjan Andoijassa järjestettävä 17-20-vuotiaille avaruusalasta ja rakettitekniikasta kiinnostuneille nuorille tarkoitettu kesäleiri. Se järjestettiin ensi kerran vuonna 1996 perustuen NASAn Space Campin malliin. Leiria sponsoroi mm. Euroopan avaruusjärjestö.


title: FC Passe

text: Football Club Passe on helsinkiläinen vuonna 2002 perustettu urheiluseura. Aluksi seuran päälajina oli jalkapallo. Myöhemmin mukaan tuli myös koripallo, jossa seuran paras saavutus on vuoden 2007 Suomen Cupin kuudentoista parhaan joukkoon pääsy.


title: Autot 2

text: Autot 2 () on vuonna 2011 ensi-iltansa saanut John Lasseterin ja Brad Lewis’n ohjaama yhdysvaltalainen animaatioelokuva. Elokuva on jatko-osa vuoden 2006 "Autot"-elokuvalle.


title: Autot 2

text: Suomessa elokuva sai osakseen kritiikkiä ikärajaan nähden suuresta väkivaltaisuudesta. Elokuva oli merkitty ikärajattomaksi, mutta Valtion elokuvatarkastamo myöntää, että se oli virhe. Ikärajaksi oli harkittu myös seitsemää vuotta. Päätöstä ei kuitenkaan voida muuttaa ilman elokuvan levittäjän pyyntöä, ja levittäjä pelkää ikärajan nousevan 11 vuoteen. Elokuvan suositusikärajaksi annettiin kuitenkin K-7/5.


title: Autot 2

text:
Voitettuaan jo neljä Piston Cup -pokaalia, nuori kilpa-auto Salama McQueen osallistuu suureen autokilpailuun, joka ajetaan kolmessa eri maassa: Italiassa, Japanissa ja Englannissa. Salama lähtee ystävineen matkaan ja kaikki sujuu hyvin. Salaman paras ystävä ruosteinen hinausauto Martti kuitenkin sekaantuu kansainväliseen agenttimissioon, kuuluisan brittiagentin Finn McMissilen luullessa Marttia yhdysvaltalaiseksi vakoojaksi. Salama ja Martti riitelevät, ja Salama luulee Martin palanneen kotiinsa Yhdysvaltoihin kilpailun ajaksi, mutta tosiasiassa Martti seikkailee nyt agenttien mukana Pariisissa, suorittaen tärkeää tehtävää. Agenttitehtävä johtaa kuitenkin Englantiin, missä kilpailun kolmas ja viimeinen erä on parhaillaan käynnissä. Martti jää agenttiystävineen kiinni, ja he tajuavat mistä koko kilpailussa on kyse. Kilpailun järjestänyt rikas sähköauto onkin huiputtanut kaikkia autoja ja haluaa tuhota itse hämäyksen vuoksi luomansa biobensan (Allinol), jotta normaalin öljyn hinta nousisi kattoon ja autosta tulisi upporikas. Agenttien pelastussuunnitelmat menevät kuitenkin mönkään, kun Martin konepellin alle on asennettu hänen tietämättään pommi. Martti karkaa vihollisilta ja menee pyytämään aikaisempaa riitaansa Japanissa Salamalta anteeksi. Hän kuitenkin tajuaa pommin olevan itsessään ja menee täysin paniikkiin ystävien hörrätessä vaarallisen lähellä häntä. Lopulta kuitenkin Martti keksii sähköauton juonen, ja tämä purkaa Martin pommin, koska räjähtäisi muuten sen mukana itsekin. Martti ja Salama pyytävät anteeksi toisiltaan ja heidän välinsä ovat taas kunnossa. Autot palaavat kotiin Syylari Cityyn.
Nyt-liitteessä neljä kriitikkoa antoi elokuvalle pistekeskiarvon 2,8.


title: Samsung B7610

text: Samsung B7610 eli Omnia Pro, tunnetaan myös nimellä "Louvre", on korealaisen Samsungin valmistama älypuhelin. Sen käyttöjärjestelmänä on Microsoftin Windows Mobile 6.5 (syksyyn 2009 saakka 6.1). Puhelimessa on esiinliukuva fyysinen QWERTY-näppäimistö jossa on Pohjoismaiden markkinoille tuoduissa yksilöissä ÅÄÖ-kirjaimet. Prosessorina on 800 MHz ARM, RAM-muistia on 256 MB, 512 MB sisäistä flash-muistia asennettaville ohjelmille, 2 GB sisäistä flash-muistia käyttäjän tiedostoille ja paikka enintään 32 GB kokoiselle MicroSD/SDHC flash-muistikortille. Puhelimen näyttö on resistiivinen AMOLED-tekniikkaan perustuva kosketusnäyttö. Tiedonsiirto toimii matkapuhelinverkon pakettidatan, WLAN-verkkojen ja Bluetoothin välityksellä. Yhdistäminen tietokoneeseen ja laitteen akun lataaminen tapahtuu USB-johdon välityksellä. Puhelin voi toimia tietokoneeseen liitettynä modeemina. Vaihdettavan akun kapasiteetti on 1500 mAh, vakiolaturin antama virta 700 mAh.


title: Samsung B7610

text: Puhelimessa on Samsungin TouchWiz 2.0 -käyttöliittymä, Microsoftin Mobile Office -sovelluksia ja useita muita ohjelmia valmiina. Siihen saa myös lisättyä Windows Mobilelle tarkoitettuja ohjelmistoja. Puhelimen sisäänrakennettu A-GPS käyttää mukana seuraavia Google Maps ja Route66-kartta- ja navigointisovelluksia.


title: Space Camp

text: U.S. Space Camp (nykyisin U.S. Space & Rocket Center and Space Camp, alun perin U.S. Space Camp) on Huntsvillessä Yhdysvaltain Alabamassa ympäri vuoden järjestettävä kesäleiri. Leirin teemoina ovat avaruustekniikka, raketit, lentokoneet jne. tekninen. Leiritoiminta alkoi vuonna 1982.


title: Space Camp

text: Leiritoiminta laajeni myöhemmin kansallisina toimina Norjaan, jossa nykyisin toimii European Space Camp, sekä Belgiaan, Kanadaan jne. Yhdysvalloissa oli myös 1989 aloittanut Space Camp Florida, jonka leiri oli Titusvillessä. Tämä lopetti toimintansa talousvaikeuksiin vuonna 2002, lisäksi viimeisenä vuotena hakijoita oli vain 14, kun leiri oli tarkoitettu noin 300 lapselle. Vuonna 2002 kaatui myös Space Camp California, joka oli aloittanut vuonna 1996.


title: Oliver Ekman-Larsson

text: Oliver Oscar Emanuel Ekman-Larsson (s. 17. heinäkuuta 1991 Karlskrona) on ruotsalainen jääkiekkopuolustaja, joka edustaa NHL-seura Arizona Coyotesia. Hän on joukkueen ensimmäisen kierroksen varaus vuodelta ja koko varaustilaisuuden kuudes varaus. Myös KHL-joukkue HK Metallurg Magnitogorsk on varannut Ekman-Larssonin vuonna .


title: Oliver Ekman-Larsson

text: Oliverin vahvuuksiin kuuluu kiekollinen peli ja pelinlukeminen sekä laukaus.


title: Oliver Ekman-Larsson

text: Ekman-Larsson on Tingsryds AIF:n kasvatti. Hän pelasi kasvattajaseurassaan jo 27 miesten peliä kaudella 2007–2008 Ruotsin jääkiekon I-divisioonassa. Kaudeksi 2008–2009 hän siirtyi sarjatasoa ylemmäs HockeyAllsvenskanin Leksands IF:n riveihin ja voitti heti ensimmäisellä kaudellaan sarjan +/–-tilaston. Kauden aikana hän teki 39 ottelussa tehot 3+14=17. Jäähyminuutteja Ekman-Larsson keräsi 32.


title: Oliver Ekman-Larsson

text: Kaudella 2009–2010 Ekman-Larsson toimi vain 18-vuotiaana Leksandin varakapteenina. Hän oli tehoilla 9+18=27 joukkueen eniten maaleja tehnyt puolustaja ja toiseksi eniten pisteitä tehnyt puolustaja Thomas Rhodinin jälkeen. Ekman-Larsson sijoittui puolustajien pistepörssissä seitsemänneksi IF Björklövenin Johan Svedbergin kanssa.


title: Oliver Ekman-Larsson

text: NHL:n tulokaskausi 2010–2011 toi Ekman-Larssonille 48 runkosarjaottelussa tehot 1+10=11. Hänen NHL-uransa avausosuma syntyi 17. tammikuuta 2011 San Jose Sharksin Antti Niemen taakse.


title: Oliver Ekman-Larsson

text: Oliver Ekman-Larsson kuuluu kauden 2012–13 Norris Trophy ehdokkaisiin


title: Oliver Ekman-Larsson

text: Ekman-Larsson pelasi alle 18-vuotiaiden MM-kilpailuissa keväällä 2009. Alle 20-vuotiaiden MM-kilpailuista hänellä on pronssia 2010. Aikuisten arvokisoissa Ekman-Larsson on saavuttanut olympiahopeaa 2014, maailmanmestaruuden 2017 ja 2018, MM-hopeaa 2011 ja MM-pronssia 2010. Ekman-Larsson teki debyyttinsä miesten maajoukkueessa vasta ensimmäisessä MM-ottelussaan.


title: Oliver Ekman-Larsson

text: Ekman-Larssonin äidinisä Kenneth Ekman edusti Ruotsia Sapporon olympiakisoissa 1972. Oliverin isä Patrik sekä sedät Andreas ja Tobias Larsson pelasivat Ruotsin alempia sarjoja. Hänen pikkuveljensä Kenneth Ekman-Larsson (s. 1995) pelaa Leksandin J18-joukkueessa.


title: Rita Piirainen

text: Rita Piirainen on Uudenmaan elinkeino-, liikenne- ja ympäristökeskuksen ylijohtaja vuodesta 2010. Hänen virkakautensa kestää viisi vuotta. Vuonna 2016 hän aloitti toisen viisivuotiskauden.


title: Rita Piirainen

text: Piirainen toimi aiemmin Uudenmaan tiepiirin tiejohtajana vuodesta 2001.


title: Antti-Jussi Oikarinen

text: Antti-Jussi Oikarinen on Etelä-Pohjanmaan elinkeino-, liikenne- ja ympäristökeskuksen ylijohtaja vuodesta 2010. Hänen virkakautensa kestää viisi vuotta. Hän aloittaa Ruokaviraston pääjohtajana vuoden 2019 alussa.


title: Pekka Häkkinen

text: Pekka Häkkinen on Etelä-Savon elinkeino-, liikenne- ja ympäristökeskuksen ylijohtaja vuodesta 2010. Hänen virkakautensa kestää viisi vuotta.


title: Pekka Savolainen

text: Pekka Väinö Armas Savolainen (s. ) työskenteli Etelä-Hämeen elinkeino-, liikenne- ja ympäristökeskuksen ylijohtajana vuodesta 2010 vuoteen 2015. Hänen virkakautensa kesti viisi vuotta.


title: Pekka Savolainen

text: Savolainen on koulutukseltaan maanmittauksen diplomi-insinööri. Hän on tehnyt koko työuransa Hämeen ja Savon maanmittaus- ja elinkeinohallinnon tehtävissä.


title: Leena Gunnar

text: Leena Gunnar on Kaakkois-Suomen elinkeino-, liikenne- ja ympäristökeskuksen ylijohtaja vuodesta 2010. Hänen virkakautensa kestää viisi vuotta. Hän on aikaisemmin toiminut Kaakkois-Suomen ympäristökeskuksen johtajana.


title: Kari Pääkkönen

text: Kari Pääkkönen on Kainuun elinkeino-, liikenne- ja ympäristökeskuksen ylijohtaja vuodesta 2010. Hänen virkakautensa kestää viisi vuotta.


title: Kari Pääkkönen

text: Pääkkönen on aiemmin toiminut Geologian tutkimuskeskuksen Itä-Suomen yksikön päällikkönä, ja siinä tehtävässä hän oli keskeisessä asemassa päätettäessä Talvivaaran kaivoksen perustamisesta. Tästä syystä oikeuskansleri tutkii onko hän esteellinen kaivoksen valvonnassa.


title: Canon Powershot SX120 IS

text: Canon Powershot SX120 IS on Canonin Powershot-tuoteperheen vuoden 2009 elokuussa julkaistu SX-sarjan toiseksi uusin malli. SX120-malli on varustettu muun muassa kymmenen megapikselin CCD-kennolla, 10x optisella zoomilla, kolmen tuuman TFT-näytöllä ja 20 kuvausohjelmalla mukaan lukien täydet manuaalisäädöt antaen valmiudet vaativampaankin käyttöön. Kamera tukee SD-, SDHC-, MMC-, MMCplus- sekä HC MMCplus -muistikortteja. Kamera toimii AA-alkaliparistoilla tai ladattavilla AA-kokoisilla akuilla. Kamera painaa ilman paristoja (tai akkuja) ja muistikorttia noin 245 grammaa.


title: Juha S. Niemelä

text: Juha S. Niemelä on maa- ja metsätalousministeriön luonnonvaraosaston johtaja. Hän toimi Keski-Suomen elinkeino-, liikenne- ja ympäristökeskuksen ylijohtajana vuosina 2010–2015.


title: Juha S. Niemelä

text: Niemelä on koulutukseltaan maatalous- ja metsätieteiden tohtori.


title: Tapani Pöyry

text: Tapani Pöyry oli Lapin elinkeino-, liikenne- ja ympäristökeskuksen ylijohtaja vuosina 2010–2012.


title: Riitta Varpe

text: Riitta Varpe on Pirkanmaan elinkeino-, liikenne- ja ympäristökeskuksen ylijohtaja vuodesta 2010. Hänen virkakautensa kestää viisi vuotta.


title: Kaj Suomela

text: Kaj Suomela on Pohjanmaan elinkeino-, liikenne- ja ympäristökeskuksen ylijohtaja vuodesta 2010. Hänen virkakautensa kestää viisi vuotta.


title: Ari Niiranen

text: Ari Niiranen on Pohjois-Karjalan elinkeino-, liikenne- ja ympäristökeskuksen ylijohtaja vuodesta 2010. Hänen virkakautensa kestää viisi vuotta. Hän toimi aikaisemmin Pohjois-Karjalan metsäkeskuksen johtajana.


title: Matti Räinä

text: Matti Räinä on Pohjois-Pohjanmaan elinkeino-, liikenne- ja ympäristökeskuksen ylijohtaja vuodesta 2010. Hänen virkakautensa kestää viisi vuotta.


title: Kari Virranta

text: Kari Virranta on Pohjois-Savon elinkeino-, liikenne- ja ympäristökeskuksen ylijohtaja vuodesta 2010. Hänen virkakautensa kestää viisi vuotta.


title: Markku Gardin

text: Markku Gardin oli Satakunnan elinkeino-, liikenne- ja ympäristökeskuksen ensimmäinen ylijohtaja vuonna 2010. Hän jäi eläkkeelle joulukuussa 2010. Gardin on koulutukseltaan psykologi ja toimii nykyisin nuorten urheilijoiden mentaalivalmentajana.


title: Markku Gardin

text: Ennen valintaansa Gardin oli Satakunnan Työ- ja elinkeinokeskuksen johtaja.


title: Marc Almond

text: Marc Almond (oik. Peter Mark Sinclair Almond) (s. 9. heinäkuuta 1957 Southport, Lancashire, Britannia) on englantilainen laulaja-lauluntekijä. Hänen levyjään on myyty yli 30 miljoonaa kappaletta.


title: Mauro Zárate

text: Mauro Matías Zárate (s. 18. maaliskuuta 1987 Haedo, Argentiina) on argentiinalainen jalkapalloilija. Hän edustaa Englannin Valioliigassa pelaavaa West Ham Unitedia ja on pelipaikaltaan hyökkääjä.


title: Mauro Zárate

text: Zárate aloitti jalkapallouransa Vélez Sarsfieldista, jossa hän myös pelasi koko lapsuutensa ajan. 17-vuotiaana hänet nostettiin edustusjoukkueeseen ja teki ensiesiintymisensä 21. huhtikuuta 2004 ottelussa Arsenal de Sarandía vastaan. Vuoden 2006 Aperturassa hän jakoi maalipörssin kärkisijan Rodrigo Palacion kanssa 12 maalilla.


title: Mauro Zárate

text: 18. kesäkuuta 2007 Zárate teki kaksivuotisen sopimuksen qatarilaisen Al-Saddin kanssa. Hän ei kuitenkaan pelannut kuin kuusi ottelua joukkueessa, joissa hän teki neljä maalia. Tammikuussa 2008 hän siirtyi Birmingham Cityyn loppukauden kestävällä lainasopimuksella. Hän teki ensiesiintymisensä joukkueessa 29. tammikuuta 2008 ottelussa Sunderlandia vastaan. Ensimmäisen maalinsa hän teki 22. maaliskuuta 2008 ottelussa Readingia vastaan. Zárate ei jäännyt kuitenkaan seuraan kauden jälkeen, sillä Birmingham ei onnistunut säilyttämään sarjapaikkaansa.


title: Mauro Zárate

text: 5. heinäkuuta 2008 Zárate siirtyi Lazioon lainasopimuksella kaudeksi 2008–2009, jonka jälkeen joukkueella oli mahdollisuus tehdä siirrosta pysyvä. Muutaman päivän jälkeen lääkärintarkastukset läpäistyään hänet esiteltiin virallisesti joukkueen pelaajana.


title: Mauro Zárate

text: Zárate aloitti heti vakuuttavasti joukkueessa, kun hän onnistui maalinteossa ensimmäisessä ottelussaan Cagliaria vastaan. Hän onnistui maalinteossa myös kotidebyytissään Sampdoriaa vastaan. Kauden edetessä hän onnistui maalinteossa muun muassa vierasottelussa Milania vastaan, sekä Torinoa vastaan kahdesti. Kauden puolivälin jälkeen Záraten peliaika kuitenkin väheni, kun Tommaso Rocchi palasi vakavan loukkaantumisensa jälkeen takaisin.


title: Mauro Zárate

text: 13. toukokuuta 2008 Zárate oli voittamassa Italian cupia, onnistuen loppuottelussa maalinteossa rangaistuspotkulta. Kauden jälkeen Lazio teki siirrosta pysyvän ja maksoi Záratesta noin 20 miljoonan euron siirtokorvauksen.


title: Thanator

text: Thanator (Na'vi nimi: Palulukan) on kuvitteelinen petoeläin, joka esiintyy James Cameronin elokuvassa "Avatar". Nämä maapedot elävät Polyphemus-jättiläisplaneettaa kiertävän kuun eli Pandoran viidakoissa, mutta vastaavia lajeja on tavattu myös Pandoran subarktisen ilmaston alueilla.


title: Thanator

text: Thanator on kaikkiruokainen petoeläin, joka saalistaa yksin omilla reviireillään. Saalistus tapahtuu pääsääntöisesti yöllä, mutta Thanator saattaa tehdä poikkeuksia suuremman nälän edessä. Thanatorin lihaksisto on voimakas ja vaikuttava, tarjoten voimaa pidennettyihin juoksuihin ja hyppyihin saalistuksessa.


title: Anna Chlumsky

text: Anna Chlumsky (s. 3. joulukuuta 1980 Chicago, Illinois, Yhdysvallat) on yhdysvaltalainen näyttelijä. Hän on esiintynyt muun muassa elokuvissa "Tyttöni mun" (1991), "Tyttöni mun 2" (1994), "Mutsimarkkinat" (1994) ja "In the Loop – Silmukka kiristyy" (2009).


title: Anna Chlumsky

text: Vuodesta 2012 Chlumsky on näytellyt komediasarjassa "Rouva varapresidentti", josta hän on saanut viisi Primetime Emmy -ehdokkuutta parhaasta naissivuosasta.


title: Aimé Anthuenis

text: Aimé Anthuenis (s. 21. joulukuuta 1943) on belgialainen jalkapallovalmentaja ja entinen puolustaja.


title: Aimé Anthuenis

text: Anthuenis aloitti pelaajauransa KSC Lokerenissa debytoiden edustusjoukkueessa vuonna 1961. Hän luuti Lokerenin takalinjoilla 13 vuoden ajan kunnes siirtyi FC Eekloon ja myöhemmin KV Ertveldeen, jonka pelaajavalmentajana hän lopetti aktiiviuransa vuonna 1980. Tämän jälkeen hän palasi KSC Lokerenin organisaatioon juniorivalmentajaksi, kunnes nousi 1985 edustusjoukkueen päävalmentajaksi. Hän valmensi Lokerenia kaksi kautta siirtyen 1987/88 Royal Charleroin peräsimeen. Pesti jäi kuitenkin yhteen kauteen ja 1988 Anthuenis palasi Lokerenin päävalmentajaksi. Viiden Lokeren-kauden jälkeen Anthuenis toimi 1993–1994 Germinal Ekerenin ja 1995–1996 KSW Waregemin päävalmentajana, kunnes siirtyi lokakuussa 1996 KRC Genkin peräsimeen. Genkissä hän voitti uransa ensimmäisen pokaalin johdattaen seuran Belgian mestariksi 1998/99. Hänet valittiin myös Belgian liigan vuoden valmentajaksi.


title: Aimé Anthuenis

text: Mestaruuskauden jälkeen Anthuenis siirtyi suurseura RSC Anderlechtin päävalmentajaksi ja johdatti brysseliläiset kahteen Belgian mestaruuteen. Anthuenis'n johdolla seura pelasi hyvin myös Mestarien liigassa voittaen Manchester Unitedin, Real Madridin, SS Lazion, PSV Eindhovenin ja FK Dynamo Kiovan.


title: Aimé Anthuenis

text: Menestyksekkään RSC-pestinsä jälkeen hän siirtyi kesällä 2002 Belgian maajoukkueen peräsimeen. Hän ei kuitenkaan onnistunut luotsaamaan "Punaisia paholaisia" arvokisoihin ja sai lähteä MM2006-karsintojen jälkeen. Tammikuussa 2006 hän jatkoi uraansa jälleen KSC Lokerenissa, mutta erosi jo helmikuussa terveyssyiden vuoksi.


title: Aimé Anthuenis

text: Anthuenis palasi vielä valmennustehtäviin marraskuussa 2008 siirryttyään KFC Germinal Beerschotin päävalmentajaksi. Hän sai kuitenkin potkut syyskuussa 2009 kehnosti alkaneen liigakauden vuoksi.


title: Aimé Anthuenis

text: Helmikuussa 2010 Anthuenis siirtyi Belgian ykkösdivisioonassa pelaavan Liersen päävalmentajaksi. Veteraanivalmentaja nosti Liersen kauden päätteeksi pääsarjaan, mutta sai potkut jo syyskuussa 2010 kehnosti alkaneen kauden vuoksi.


title: Vireomuurat

text: Vireomuurat ("Dysithamnus") on puumuurien heimoon kuuluva varpuslintusuku. Vireomuurien sukuun kuuluu BirdLifen mukaan 8 lajia.


title: Suomen rallin onnettomuudet

text: Suomen rallissa (entinen Jyväskylän suurajot) on kilpailun historian aikana tapahtunut useita onnettomuuksia, joista jotkut ovat vaatineet kuolonuhrejakin. Vuosina 1960 ja 1965 tapahtui katsojan kuolemaan johtanut ulosajo. Vuosina 1974 ja 1983 tapahtui kartanlukijan kuolemaan johtaneet onnettomuudet. Vuonna 1981 AKK:n puheenjohtaja Raul Falin kuoli jäätyään erikoiskokeen maalin ohi vauhdilla ajaneen auton alle. Vuonna 1995 kuoli Hassin erikoiskokeella nolla-auton alle jäänyt katsoja. Vuonna 1996 kuoli Harjun erikoiskokeella yksi katsoja ja yli 20 katsojaa loukkaantui.


title: Suomen rallin onnettomuudet

text: Vuonna 1974 ajoi kilpailijapari Vesa Nieminen – Seppo Jämsä Morris Mini 850 -autollaan puukaiteeseen Ouninpohjan erikoiskokeella (EK5). Jämsä loukkasi onnettomuudessa rintakehänsä ja menehtyi myöhemmin sairaalassa vammoihinsa.


title: Suomen rallin onnettomuudet

text: Vuoden 1981 suurajoissa kuoli AKK:n puheenjohtaja Raul Falin. Onnettomuus tapahtui, kun itävaltalainen ralliautoilija Franz Wittmann ajoi rallin neljännen, Ehikin erikoiskokeen maaliin täyttä vauhtia Jämsänkosken pohjoispuolella. Wittmann ei huomannut maalimerkkiä vaan jatkoi vauhdilla eteenpäin. Hän havahtui vasta 220 metriä maalilinjan jälkeen havaittuaan ajanottajien pakettiauton. Sen vierellä tien puolella seisoivat Raul Falin ja Suomen rallicross-toiminnan johtomiehiin kuulunut Boris Rung.


title: Suomen rallin onnettomuudet

text: Kello oli 20 ja vallitsi hämärä, kun Wittmann näki edessään pakettiauton. Wittmannin jarruttaessa autojen välimatka oli hyvin lyhyt. Matka ei riittänyt pysäyttämään ralliautoa vaan se liukui vähän sivuttain eteenpäin. Auton peräosa osui Faliniin lennättäen tämän 15 metrin päähän. Boris Rung ehti reagoida auton tuloon sen verran, että pyrki pakettiauton taakse suojaan. Hän ei ehtinyt suojaan, vaan Falinin sinkoutuva ruumis kaatoi hänet tielle.


title: Suomen rallin onnettomuudet

text: Falinilla ja Rungilla oli oikeus olla ajanottajien auton luona. Erikoiskokeen maalin jälkeen autojen kuului hidastaa ja tulla ajanottajien luokse normaalia siirtymävauhtia. Falin ja Rung eivät osanneet pelätä mitään, sillä onnettomuus tapahtui niin yllättäen.


title: Suomen rallin onnettomuudet

text: Järkyttynyt Wittmann kertoi tapahtuman jälkeen, etteivät hän eikä hänen kartanlukijansa Nestinger nähneet erikoiskokeen päättymisestä ilmoittavaa merkkiä. Järjestäjät puolestaan kertoivat, että sata metriä ennen maalia ollut merkki ja maalissa ollut merkki olivat vartioituja ja selvästi näkyvissä. Wittmann väitti erikoiskokeen yleisön peittäneen merkit näkyvistä, mutta järjestäjät kiistivät tämän.


title: Suomen rallin onnettomuudet

text: Rallin kilpailutuomarina ollut AKK:n pääsihteeri Antti Syvälahti ihmetteli, miten maali oli voinut jäädä havaitsematta. Rallia oli ollut mahdollisuus harjoitella kaksi viikkoa ja erikoiskokeiden piti olla metrilleen ajajien tiedossa. Kaikki muut havaitsivat erikoiskokeen maalin. Wittmannin kartanlukija kertoi, ettei huomannut pikataipaleen loppumista nuottien loppumisesta, sillä hän etsi katseellaan tien sivusta maalin lähestymismerkkiä. Hän tiesi, että maali oli hyvin lähellä, mutta katsojat peittivät näkyvyyden, niin ettei hän huomannut lähestymismerkkiä.


title: Suomen rallin onnettomuudet

text: Kilpailun jury kokoontui pian onnettomuuden jälkeen ja päätti sulkea Wittmannin kilpailusta. Jury perusteli päätöstään sillä, että kilpailun valvojat saivat estää vaarallisena pitämänsä kilpailijan ajon. Kilpailusta sulkemiseen vaikutti myös se, että pelättiin onnettomuuden aiheuttaman šokin tekevän Wittmannin ajosta vaarallisen. Wittmann ehti ajaa kuitenkin muutaman erikoiskokeen, sillä hän ei heti saanut tietoa onnettomuuden vakavuudesta. Vasta kilpailusta sulkeminen lopetti hänen ajonsa.


title: Suomen rallin onnettomuudet

text: Onnettomuutta tutkittaessa poliisi kuulusteli noin 40 henkilöä: Franz Wittmann ja hänen kartanlukijansa Kurt Nestinger, ajanottoryhmän jäsenet, turvallisuus- ja erikoiskoevastaavat sekä useita katsojia. Wittmannia vastaan nostettiin syytteet kuolemantuottamuksesta ja kolmesta vammantuottamuksesta. Tapausta käsiteltiin marraskuussa 1981 Jämsän kihlakunnanoikeudessa, joka hylkäsi kaikki syytteet. Vuonna 1983 antamassaan päätöksessä Vaasan hovioikeus piti äänin 2–1 voimassa kihlakunnanoikeuden tuomion. Sähköpostitse tavoitettu Franz Wittmann oli 37 vuotta myöhemmin haluton muistelemaan tapahtunutta eikä vastannut Iltalehden haastattelupyyntöön.


title: Suomen rallin onnettomuudet

text: Vuonna 1983 ajoi Pekka Mällinen Ford Escortillaan rajusti ulos Pihlajakosken erikoiskokeella (EK8) sillä seurauksella että hänen kartanlukijansa Reijo Nygren menehtyi.


title: Suomen rallin onnettomuudet

text: Vuonna 1984 tapahtui Humalamäen erikoiskokeella yli 20 henkilön loukkaantumisen vaatinut ulosajo. Kilpailun loppupäässä reitille startannut britannialaiskuljettaja Julian Roderick saapui Humalamäen hyppysuoralle kovalla vauhdilla. Kahden hypyn välillä hän menetti autonsa hallinnan, mutta yritti palauttaa auton suoraan linjaan hallitsemattomilla korjausliikkeillä. Auton perä putosi korjausliikkeen päätteeksi ojaan ja lähti pyörimään korkein voltein yleisön joukossa. Liian lähellä reittiä järjestysmiesten kehotusten vastaisesti ollut katsojamuuri ei ehtinyt auton alta pois. Vaikka kuolonuhreilta vältyttiin, yli 20 henkilöä loukkaantui, myös Julian Roderick ja hänen kartanlukijansa.


title: Suomen rallin onnettomuudet

text: Onnettomuuden johdosta Humalamäki poistettiin Suurajojen ohjelmistosta, mutta erikoiskoetta on ajettu satunnaisesti Jyväskylän ympäristössä kilpailluissa talviralleissa.


title: Suomen rallin onnettomuudet

text: Vuoden 1995 rallissa 20-vuotias nainen kuoli jäätyään Bruno Thiryn ajaman nolla-auton alle Hassin erikoiskokeella (ek 16).


title: Suomen rallin onnettomuudet

text: Harjun erikoiskokeella 23. elokuuta 1996 suistui kilpa-auto tieltä yleisön joukkoon. Onnettomuudessa kuoli yksi ja loukkaantui 36 katsojaa.


title: Suomen rallin onnettomuudet

text: Harjun kaupunginosassa Jyväskylässä ajettu erikoiskoe oli perjantain ainoa pikataival. Jo ensimmäisenä reitille lähtenyt ajoi Pitkäkadun suoran päässä olevan vasemmalle kääntyvän mutkan pitkäksi, mutta kuljettajan hiljaisesta tilannenopeudesta johtuen henkilövahingoilta vältyttiin. Reitille numerolla 65 lähtenyt Karsten Rikhardt saapui mutkaan noin 120 kilometrin tuntivauhdilla. Tien luonteesta, liiallisesta nopeudesta ja väärästä ajolinjasta johtuen kuljettaja menetti auton ohjattavuuden. Rikhardtin ajama Mitsubishi syöksyi tien reunassa olleeseen painanteeseen, nousi tiestä ilmaan ja osui liikennemerkkiin. Mitsubishin pudotessa maahan sen pohjapanssari irtosi ja auto nousi ilmaan uudestaan. Holtittomasti ilmaan noussut ajokki törmäsi jalankulkuväylän betoniesteisiin syöksyen kaukana tiestä olleen yleisön joukkoon. Noin 40 kilometrin tuntivauhdissa auto osui useisiin katsojiin. Tilanteen aiheuttaman paniikin vuoksi osa yleisöstä tallautui toisten jalkoihin.


title: Suomen rallin onnettomuudet

text: 45-vuotias belgialainen katsoja Ludo Briers kuoli onnettomuudessa saamiinsa vammoihin, yhdeksän loukkaantui vakavasti ja 27 lievästi. Onnettomuuden jälkeen Pitkäkadun suoralle rakennettiin renkaista hidasteshikaani, jotta ajonopeudet onnettomuusmutkaan saatiin alenemaan.


title: Suomen rallin onnettomuudet

text: Kaksi katsojaa loukkaantui Jyväskylän MM-rallin erikoiskoe 4:llä Mökkiperässä Jyväskylän maalaiskunnassa, kun italialainen Massimo Macaluso ajoi ulos tieltä Fiat Punto Super 1600:llaan.


title: Suomen rallin onnettomuudet

text: Mitsubishi-kuljettaja Ari Laivola ajoi ulos ja neljä katsojaa loukkaantui.


title: Roi Matan perintö

text: Roi Matan perintö on Unescon maailmanperintökohde Vanuatulla. Siihen kuuluu kolme osaa, jotka sijaitsevat Efaten, Lelepan ja Artokin saarilla. Ne liittyvät Roi Mata -nimisen 1600-luvulla eläneen päällikön elämänvaiheisiin.


title: Roi Matan perintö

text: Roy Matan hauta löytyi vuonna 1967 suullisen kansanperinteen perusteella. Vuosisatoja sukupolvelta toiselle kulkeneet tarinat kuvasivat tarkasti Eratokan saaren, josta löytyi päällikön ja hänen vaimojensa hauta. Roi Mataa kunnioitetaan suurena rauhantekijänä. Kun hän kuoli, 50 perheen ja hovin jäsentä haudattiin hänen kanssaan, ja koko hauta-alue julistettiin tabuksi, jota kunnioitettiin yli 400 vuoden ajan.


title: Loiskärpäset

text: Loiskärpäset ("Tachinidae") on kärpästen heimo, jonka lajit ovat selkärangattomien eläinten, erityisesti hyönteistoukkien, ehdottomia loisia, tarkalleenottaen parasitoideja. Heimosta tunnetaan maailmanlaajuisesti lähes 10 000 lajia ja se muodostaa lajimäärältään kaksisiipisten toiseksi suurimman heimon heti vaaksiaisten jälkeen.


title: Loiskärpäset

text: Loiskärpäset ovat ulkoisesti hyvin monipuolinen ryhmä. Monet lajit muistuttavat suuresti sukaskärpäsiä, mutta näihin verrattuna loiskärpästen rakenne on usein rotevampi ja eläin vaikuttaa suurten sukasten vuoksi silmiinpistävän karvaiselta. Monet lajit ovat värikkäitä ja jotkin myös metallinkiiltoisia. Siivet ovat yleensä kirkkaat, mutta niissä voi olla myös kuviointia. Täysikasvuset kärpäset aterioivat kukkien medellä ja ovat monien kukkakasvien tärkeitä pölyttäjiä. Ihmiselle loiskärpäset ovat harmittomia ja niiden vaikutus tuhohyönteisten kantojen säätelijöinä on maanviljelykselle hyödyksi. Lajinmäärityksessä tärkeitä tuntomerkkejä ovat ainakin sukasten sijainti, tuntosarvien yksityiskohdat sekä pään kuviot.


title: Loiskärpäset

text: Loiskärpästen isäntinä toimivat lähes aina hyönteiset. Tyypillisimpiä isäntiä ovat perhosten, kovakuoriaisten sekä pistiäisten toukat. Jotkin lajit loisivat tuhatjalkaisissa tai hämähäkkieläimissä. Useimmiten naaras munii yhden tai muutamia munia isäntäeläimen pinnalle, mihin munat kiinnittyvät liimamaisella aineella. Kuoriutuvat toukat porautuvat terävillä suuosillaan isännän ihon läpi ja elävät isäntäeläimen sisällä syöden aluksi hemolymfaa, mutta myöhemmin myös elimiä ja aikaa myöten toukka syö isännän elävältä. Kärpästoukka koteloituu tavallisesti isännän ulkopuolelle. Erityisesti kovakuoriaistoukissa loisivien lajien toukat elävät kuitenkin aluksi vapaina ja kaivautuvat maaperään etsien itse isäntänsä. Loiskärpäset eivät ole erityisen isäntäspesifisiä vaan useimmat lajit kelpuuttavat monia eri isäntälajeja; esimerkiksi "Compsilura concinnata" on tavattu lähes 200 isäntälajista.


title: Päivääniemen kalmisto

text: Päivääniemen kalmisto sijaitsee Lempäälässä Vesilahteen menevän tien (seututie 301) varrella. Rautakautinen röykkiökalmiston alue on metsittynyttä entistä pelto-, kaski- ja hakamaata. Kalmistoon kuuluu noin 130 kiven- ja maansekaista röykkiötä ja matalaa kiveystä. Läpimitaltaan rakennelmat ovat 3–20 metriä. Useimmissa kalmiston röykkiöissä on suurikokoinen silmäkivi, jonka ympärille muut kivet on kasattu. Kirjallisia mainintoja röykkiöistä on 1790-luvulta. Aluetta on tutkittu 1800-luvun lopulla ja vuonna 1987. Kalmisto on vuosilta 300–1000 jaa., mutta runsaimmat löydöt ovat aikaväliltä 600–800. Kalmiston läheinen alue muuttui vuonna 1994, kun Näppilänsalmen ylittänyt vanha silta korvattiin uudella ja Lempäälän ja Vesilahden välisen tien linjausta muutettiin.


title: Päivääniemen kalmisto

text: Päivääniemen haudoista suurin on niin sanottu kuninkaanhauta. Sen keskellä suuri luonnonkivi, joka on haudan silmäkivi. Kuninkaanhaudalle johtaa etelästä kivinen käytävä. Hauta on kuulunut paikalliselle mahtimiehelle, sillä haudasta on löydetty komea miekka. Myös Satakunnan Kiukaisissa on Kuninkaanhauta-niminen muinaisjäännös.


title: Sointumuurat

text: Sointumuurat ("Sakesphorus") on puumuurien heimoon kuuluva varpuslintusuku. Sointumuurien sukuun kuuluu BirdLifen mukaan 3 lajia.


title: Duldurga

text: Duldurga () on kylä ja maalaiskunta Taka-Baikalian aluepiirissä Venäjällä. Se sijaitsee Iljaan laskevan Duldurga-joen suussa 192 kilometriä Tšitasta etelään. Kylä on Agan Burjatiaan kuuluvan Duldurgan piirin keskus. Asukkaita on 6 600 henkeä (vuonna 2010).


title: Duldurga

text: Duldurga on perustettu vuonna 1803. Siellä toimii sähkölaitos, metsäteollisuus- ja maatalousyrityksiä sekä hiilikaivos. Kylässä sijaitsee Alhanain kansallispuiston hallinto. Palveluihin kuuluu keskikoulu, kulttuuritalo, kirjasto, sairaala ja poliklinikka.


title: Gazimurski Zavod

text: Gazimurski Zavod () on kylä ja maalaiskunta Taka-Baikalian aluepiirissä Venäjällä. Se sijaitsee Gazimur-joen rannalla 600 kilometriä Tšitasta kaakkoon. Kylä on Gazimurski Zavodin piirin keskus. Asukkaita on 2 500 henkeä (vuonna 2002).


title: Gazimurski Zavod

text: Vuonna 1778 seudulle perustettiin Gazimurin hopeasulattamo. Vuonna 1780 avattiin rautakaivos. Gazimurin tehtaan yhteyteen syntyi samanniminen taajama ja osa tehtaalla työskennelleistä karkoitusvangeista perusti sen ympärille maanviljelijäkyliä. Vuoteen 1846 saakka toimineen tehtaan työläisistä suurin osa oli vankeja. Vuodesta 1851 Gazimurski Zavod kuului Taka-Baikalian kasakkajoukkojen alaisuuteen.


title: Gazimurski Zavod

text: Nykyään Gazimurski Zavodin pääelinkeino on maatalous. Kylässä toimii myös metsäteollisuuspiiri. Palveluihin kuuluu keskikoulu, lasten luomistyön keskus, kulttuuritalo, kaksi kirjastoa ja piirisairaala. Kylässä toimii vuonna 1962 perustettu kotiseutumuseo. Paikallislehtenä ilmestyy "Vperjod" (”Eteenpäin”).


title: Kalga

text: Kalga () on kylä ja maalaiskunta Taka-Baikalian aluepiirissä Venäjällä. Se sijaitsee 581 kilometriä Tšitasta kaakkoon. Kylä on Kalgan piirin keskus. Asukkaita on 3 735 henkeä (vuonna 2002).


title: Kalga

text: Kylän ovat perustaneet vuonna 1777 Jemeljan Pugatšovin kapinan Siperiaan karkoitetut osanottajat. Vuonna 1851 sen talonpojat liitettiin Taka-Baikalian kasakkajoukkoihin. Vuonna 1942 Kalgasta tuli samannimisen hallintopiirin keskus.


title: Kalga

text: Kalgan pääelinkeino on maatalous. Palveluihin kuuluu keskikoulu, lasten luomistyön keskus ja piirisairaala. Lentokenttä suljettiin 1990-luvun puolivälissä. Paikallislehtenä ilmestyy "Rodnaja zemlja" (”Kotiseutu”).


title: Karymskoje

text: Karymskoje () on kaupunkimainen taajama Taka-Baikalian aluepiirissä Venäjällä. Se sijaitsee Ingoda-joen laaksossa 100 kilometriä Tšitasta kaakkoon. Taajama on Karymskojen piirin keskus. Sen kautta kulkee Siperian rautatie, josta haarautuu Kiinan Manzhouliin johtava rata. Asukkaita on 12 200 henkeä (vuonna 2009).


title: Karymskoje

text: Karymskojen ovat perustaneet kristityt evenkit (”karymit”) vuonna 1761. Vuonna 1897 tapahtuneen Ingodan tulvan takia kylä siirrettiin ylemmäs vuonna 1896 avatun rautatieaseman yhteyteen. Vuonna 1935 se sai kaupunkimaisen taajaman statuksen.


title: Karymskoje

text: Taajamassa toimii rautatieliikenteen yrityksiä, tielaitos ja maatalousyritys. Palveluihin kuuluu neljä koulua, lasten taidekoulu, kulttuuritalo, kirjastoja, kaksi sairaalaa ja kotiseutumuseo. Paikallislehtenä ilmestyy "Krasnoje znamja" (”Punalippu”).


title: Stambanan genom övre Norrland

text: Stambanan genom övre Norrland on yksi Ruotsin rataverkon päärataosuuksista, ja se johtaa Bräckestä Långselen ja Vännäsin kautta Bodeniin. Rataosan pituus on 626 kilometriä, se on sähköistetty ja pääosin yksiraiteinen.


title: Stambanan genom övre Norrland

text: Valtiopäivät päätti radan rakentamisesta vuonna 1881. Rataosa rakennettiin ja avattiin liikenteelle useissa osissa vuosina 1883–1894. Rakentaminen aloitettiin Bräcken rautatieasemalta, jossa rata risteää Mittbananin kanssa. Rakentaminen kohti pohjoista jatkui etapeittain. Vuonna 1890 valtiopäivät teki päätöksen, että tuolloin Vännäsiin saakka työn alla ollut päärata olisi yhdistettävä pohjoispäästään Malmbanan-rataan. Risteysasemaksi valittiin Boden. Rata Bodeniin saakka valmistui elokuussa 1894, jolloin myös koko rataosuus otettiin koko pituudeltaan käyttöön.


title: Stambanan genom övre Norrland

text: Sähköistys otettiin käyttöön etapeittain etelästä alkaen. Ensimmäisenä sähköistys otettiin käyttöön osuudella Bräcke–Långsele vuonna 1939, ja seuraavana vuonna sähköistys otettiin käyttöön osuudella Långsele–Mellansel. Jörniin saakka sähköistys valmistui 1941 ja Bodeniin saakka 1942.


title: Stambanan genom övre Norrland

text: Liikenteenohjauslaitteistojen muutostyöt suoritettiin 1950–1960-lukujen vaihteessa sekä 1970-luvulla. Keskitetty liikenteenohjaus, kauko-ohjaus (), otettiin käyttöön Bräcken ja Långselen välillä 1961. Rataosan pohjoiset liikennepaikat otettiin vaiheittain kauko-ohjaukseen 1970-luvun alusta lähtien.


title: Krasnyi Tšikoi

text: Krasnyi Tšikoi () on kylä ja maalaiskunta Taka-Baikalian aluepiirissä Venäjällä. Se sijaitsee Tšikoi-joen rannalla 561 kilometriä Tšitasta lounaaseen. Kylä on Krasnyi Tšikoin piirin keskus. Asukkaita on 7 100 (vuonna 2002).


title: Krasnyi Tšikoi

text: Venäläiset uudisasukkaat perustivat kylän vuonna 1670. Vuodesta 1754 lähtien sinne karkotettiin vanhauskoisia. Vuoteen 1933 saakka kylän nimenä oli "Krasnyi Jar".


title: Krasnyi Tšikoi

text: Krasnyi Tšikoissa toimii maatalousyrityksiä, elintarvike- ja metsäteollisuutta sekä kaivosteollisuuden yrityksiä. Kylässä on keskikoulu, ammattikoulu, kulttuuritalo, lasten kulttuurikeskus, kansanperinteen keskus, kotiseutumuseo ja piirisairaala. Lentokenttä suljettiin 1990-luvulla. Paikallislehtenä ilmestyy "Znamja truda" (”Työn lippu”).


title: Kauko-Aatos Leväaho

text: Kauko-Aatos Leväaho (s. 13. marraskuuta 1925 Pietari) on entinen suomalainen urheilutoimittaja.


title: Kauko-Aatos Leväaho

text: Urheilu-urallaan Leväaho pelasi SM-sarjassa käsipalloa, jalkapalloa ja vesipalloa. Hän saavutti vesipallossa SM-pronssia Helsingin Työväen Uimarien joukkueessa. Hän pelasi koripalloa ja jääpalloa TUL:n mestaruussarjassa. Hän toimi HTU:n vesipallojoukkueen valmentajana vuosina 1956–1966 ja oli kansainvälinen vesipallotuomari sekä vuosina 1965–1968 Suomen vesipallomaajoukkueen johtaja. Hän pelasi lisäksi jääkiekkoa ja jääpalloa TUL:n mestaruussarjassa.


title: Kauko-Aatos Leväaho

text: Leväaho on ollut vapaa urheilutoimittaja vuodesta 1949. Hän on toiminut avustajana Suomen Sosialidemokraatissa, Työväen Sanomalehtien Tietotoimistossa, TUL-lehdessä, Veikkaus–Lotto-lehdessä sekä radiossa ja televisiossa. Hän on kirjoittanut useita artikkeleita urheilun tietokirjoihin.


title: Kauko-Aatos Leväaho

text: Leväaho on toiminut Kuntoliikunnan Keskusliiton puheenjohtajana vuosina 1969–1973, Suomen Moottoriveneliiton sihteerinä vuosina 1966–1969, Suomen Uimaliiton hallituksen jäsenenä vuosina 1968–1969 sekä Helsingin Työväen Uimarien sihteerinä vuosina 1947–1964 ja puheenjohtajana vuosina 1967–1973.


title: Rob Marshall

text: Rob Marshall (s. 17. lokakuuta 1960 Madison, Wisconsin, Yhdysvallat) on yhdysvaltalainen elokuvaohjaaja ja koreografi. Hänen esikoisohjauksensa "Chicago" (2002) voitti useita Oscar-palkintoja, muun muassa vuoden parhaan elokuvan palkinnon, ja hän sai itsekin ehdokkuuden ohjauksesta.


title: Valkonaamaliitäjä

text: Valkonaamaliitäjä ("Calonectris leucomelas") on Tyynellämerellä pesivä valtamerilintu.


title: Valkonaamaliitäjä

text: Linnun pituus on noin 48 cm ja siipien kärkiväli noin 120 cm.


title: Valkonaamaliitäjä

text: Valkonaamaliitäjä pesii runsaana Japanissa ja useilla saarilla Japanin merialueella, sekä Etelä-Koreassa Sasudon saarella, missä rotat tuhosivat suuren osan pesinnöistä. Ne talvehtivat pääasiassa Australian pohjoisilla vesillä, mutta yksittäisiä harhailijoita on nähty Yhdysvaltain rannikolla ja muun muassa Israelissa. Maailman populaatio on kooltaan noin kolme miljoonaa yksilöä. Coenraad Jacob Temminck kuvaili lajin holotyypin Japaninmereltä Nagasakinlahdelta.


title: Valkonaamaliitäjä

text: Ruokavalio koostuu enimmäkseen kaloista ja kalmareista. Laji seurailee usein anjovistroolareita.


title: Alexander Pointner

text: Alexander Pointner (s. 1. tammikuuta 1971 Grieskirchen, Ylä-Itävalta, Itävalta) on itävaltalainen uransa lopettanut mäkihyppääjä ja entinen Itävallan mäkihyppymaajoukkueen päävalmentaja.


title: Alexander Pointner

text: Pointner debytoi maailmancupissa tammikuussa 1988 ja oli viimeisen kerran mukana helmikuussa 1997. Parhaaksi yksittäiseksi kilpailusaavutukseksi jäi 9. sija Innsbruckissa 1992 ja parhaaksi sijoitukseksi kokonaispisteissä 29. sija samalta kaudelta. Mäkiviikolla Pointner oli parhaimmillaan lopputuloksissa 40. (1992–1993). Nuorten maailmanmestaruuskilpailuissa Pointner voitti kahdesti joukkuemäen kultaa.


title: Alexander Pointner

text: Pointner palkattiin kotimaansa maajoukkueen päävalmentajaksi vuonna 2004 josta alkoi omalta osaltaan Itävallan nousu kovatasoiseksi mäkihyppymaaksi. Pointnerin myötä Itävalta on voittanut muun muassa maiden välisen maailmancupin viisi kertaa vuodesta 2005 lähtien, kaksi olympiakultaa ja yhden hopean, viisi kertaa mäkiviikon kokonaiskilpailun, viisi maailmanmestaruutta ja kaksi lentomäen maailmanmestaruutta sekä kaksi kertaa henkilökohtaisen maailmancupin. Menestyksen myötä Itävallan maajoukkue on valittu kotimaassaan kolmesti Vuoden joukkueeksi (2005, 2008 ja 2009) ja Pointner Vuoden valmentajaksi vuonna 2009.


title: Alexander Pointner

text: Pointnerin valmennettavia ovat muun muassa Gregor Schlierenzauer, Thomas Morgenstern, Andreas Kofler, Wolfgang Loitzl ja Martin Koch.


title: Tšara

text: Tšara () on kylä ja maalaiskunta Taka-Baikalian aluepiirissä Venäjällä. Se sijaitsee Tšara-joen rannalla 690 kilometriä Tšitasta koilliseen. Kylä on Kalarin piirin keskus. Sen eteläpuolella 16 kilometrin päässä sijaitsee Baikalin–Amurin rautatien Novaja Tšaran asema. Asukkaita on 2 100 henkeä (vuonna 2002).


title: Tšara

text: Kylä on perustettu huhtikuussa 1932, jolloin Vitimin–Oljokman kansallisen piirikunnan Kalarin piirin keskus siirrettiin Tšaran rannalle vakituiselle asutukselle soveltuvaan paikkaan. Vuonna 1938 Kalarin piiri liitettiin Tšitan alueeseen. Vuosina 1971–1994 Tšarassa toimi geologinen tutkimusasema. Vuonna 1978 aloitettiin Baikalin–Amurin rautatien rakentaminen.


title: Tšara

text: Tšarassa toimii maatalous- ja kalastusyrityksiä sekä metsätila. Kylässä on keskikoulu, lastenkoti, kulttuuritalo, kirjasto, piirisairaala, sääasema ja lentokenttä. Paikallislehtenä ilmestyy "Severnaja pravda" (”Pohjolan totuus”). Lähistöllä sijaitsee valtavien hiekkakerrostumien muodostama luonnonmuistomerkki Tšarskije peski. Novaja Tšaran rautatieasemalle on linja-autoyhteys.


title: Chris Masters

text: Christopher Todd Mordetzky (s. 8. tammikuuta 1983) on yhdysvaltalainen showpainija, joka tunnetaan parhaiten esiintymisnimellään Chris Masters. Hän painii tällä hetkellä World Wrestling Entertainmentin Smackdown-brändissä. Ennen vuoden 2009 paluutaan Mordetzky paini WWE:ssä vuodesta 2005 vuoteen 2007, kunnes hänet erotettiin.


title: Chris Masters

text: Mordetzky palasi WWE:hen heinäkuussa 2009 nimellä Chris Masters. Hän otteli Montel Vontavious Porteria vastaan, mutta ottelu päättyi kummankin uloslaskentaan, koska Masters piti MVP:tä ”The Masterlock” -erikoisliikkessään kehän ulkopuolella. Näiden kahden välinen riita jatkui, kun Porter onnistui voittamaan Mastersin elokuussa Rawissa. Marraskuussa 2009 Masters oli "Raw's Got Talent" -show’ssa, jota tuomaroivat Ozzy Osbourne, Sharon Osbourne ja The Great Khali. Masters heilutteli muskeleitaan Ozzy Osbournen ”Crazy Train” -kappaleen tahtiin ja sai kehuja. Masters esitti myöhemmin backstagella saman jutun Chris Jericholle, Roddy Piperille ja Bella Twinseille, mutta Black Eyed Peasin ”Boom Boom Pow” -kappaleen tahdissa. Joulukuussa Mastersista tuli ensimmäistä kertaa ”hyvis”, kun hän pelasti Eve Torresin ja Hornswogglen Chavo Guerrerolta.


title: Chris Masters

text: Masters siirrettiin Smackdowniin vuoden 2010 WWE Draftin johdosta.


title: Priargunsk

text: Priargunsk () on kaupunkimainen taajama Taka-Baikalian aluepiirissä Venäjällä. Se sijaitsee Argun-joen rannalla 595 kilometriä (rautateitse) Tšitasta kaakkoon. Taajama on Priargunskin piirin keskus. Siellä on Karymskojen ja Zabaikalskin väliseltä rautatieltä haarautuvan sivuradan pääteasema. Asukkaita on 8 100 henkeä (vuonna 2009).


title: Priargunsk

text: Vuonna 1953 perustettu paikkakunta sai kaupunkimaisen taajaman aseman vuonna 1958. Vuoteen 1962 saakka sen nimenä oli "Tsuruhaitui".


title: Priargunsk

text: Priargunskissa toimii sähkövoimala, elintarviketeollisuutta ja rajavartioston hallinto. Taajamassa on kolme koulua, ammattikoulu, lasten luomistyön keskus, vajaa-ajankeskus, kaksi kirjastoa, kotiseutumuseo ja piirisairaala. Lentokenttä suljettiin 1990-luvulla. Paikallislehtenä ilmestyy "Priargunskaja zarja" (”Priargunskin aamunkoitto”).


title: Shashamane

text: Shashamane on kaupunki ja maa-alue, jotka sijaitsevat Etiopiassa Oromian alueella noin 240 kilometrin päässä maan pääkaupungista Addis Abebasta.


title: Shashamane

text: Etiopian keisari Haile Selassie oli varannut rastafariuskonnon harjoittajille 500 hehtaarin alueen Shashamanesta, ja joitain Jamaikan rastafareja alkoi muuttaa maahan Haile Selassien Jamaikan-vierailun jälkeen 1966. Vuonna 1974 Selassie syrjäytettiin ja uusi hallinto takavarikoi maat, minkä seurauksena moni rasta muutti pois. Rastoille palautettiin 1990-luvulla 40 hehtaaria, ja alueella asuu nykyisin noin 600 muualta tullutta rastaa.


title: Nižni Tsasutšei

text: Nižni Tsasutšei () on kylä ja maalaiskunta Taka-Baikalian aluepiirissä Venäjällä. Se sijaitsee Onon-joen rannalla 245 kilometriä Tšitasta kaakkoon. Kylä on Ononin piirin keskus. Asukkaita on 3 400 henkeä (vuonna 2002).


title: Nižni Tsasutšei

text: Nižni Tsasutšei on saanut alkunsa vuonna 1727 perustetusta rajavartioasemasta. Kylässä on keskikoulu, lasten harrastuskeskus, kulttuuritalo, kaksi kirjastoa, kotiseutumuseo, piirisairaala ja poliklinikka. Lentokenttä suljettiin 1990-luvulla. Paikallislehtenä ilmestyy "Ononskaja zarja" (”Ononin aamunkoitto”). Kylässä sijaitsee Dahurian luonnonpuiston hallinto.


title: Hepatospleeninen T-solulymfooma

text: Hepatospleeninen T-solulymfooma on aggressiivinen ja hyvin harvinainen non-Hodgkinin lymfooman tyyppi. Potilaiden keskimääräinen ikä taudin toteamishetkellä on ollut 29 vuotta. Elinsiirron jälkeisen immunosuppressiivisen lääkityksen ajatellaan nostavan sairastumisvaaraa.


title: Hepatospleeninen T-solulymfooma

text: Tässä lymfoomatyypissä sairaus kohdistuu maksaan ja pernaan, useimmiten myös luuytimeen. Hepatosplenomegalia on sairaudelle tyypillistä. Yleisiä ovat matalat veriarvot ja poikkeavat maksan toimintaa mittaavien kokeiden tulokset. Sairauteen liittyy huono ennuste. Keskimäärin potilaat elävät taudin toteamisesta kahdeksan kuukautta.


title: Sieppomuurat

text: Sieppomuurat ("Thamnomanes") on puumuurien heimoon kuuluva varpuslintusuku. Sieppomuurien sukuun kuuluu BirdLifen mukaan neljä lajia.


title: Reach

text: Reach tarkoittaa seuraavia asioita:


title: Olovjannaja

text: Olovjannaja () on kaupunkimainen taajama Taka-Baikalian aluepiirissä Venäjällä. Se sijaitsee Onon-joen rannalla 249 kilometriä (rautateitse) Tšitasta kaakkoon. Taajama on Olovjannajan piirin keskus. Sen kautta kulkee Siperian rautatieltä Kiinan Manzhouliin haarautuva rata. Asukkaita on 7 600 henkeä (vuonna 2009).


title: Olovjannaja

text: Paikkakunta on syntynyt vuonna 1898 rautatien rakentamisen yhteydessä. Vuoteen 1911 saakka sen nimenä oli "Onon-Kitaiski". Nykyinen nimitys perustuu seudulla toimineeseen tinakaivokseen. Vuonna 1929 Olovjannaja sai kaupunkimaisen taajaman statuksen.


title: Olovjannaja

text: Olovjannajassa toimii nostolaitteita valmistava konepaja, lihajalostamo ja metsänhoitoalueen konttori. Kylässä on keskikoulu, lasten luomistyön keskus, kotiseutumuseo ja sairaala. Paikallislehtenä ilmestyy "Leninski put" (”Leninin tie”).


title: Giuliano Razzoli

text: Giuliano Razzoli (s. 18. joulukuuta 1984 Castelnovo ne' Monti, Italia) on italialainen alppihiihtäjä, joka on erikoistunut pujotteluun.


title: Giuliano Razzoli

text: Razzoli osallistui arvokilpailuihin ensimmäisen kerran Val d'Isèren MM-kisoissa 2009 keskeyttäen pujottelun. Seuraavana talvena hän voitti samassa lajissa kultaa Vancouverin olympialaisissa.


title: Giuliano Razzoli

text: Razzoli osallistui maailmancupin kilpailuun ensimmäisen kerran Alta Badiassa joulukuussa 2006. Ensimmäisen pistesijansa hän sai myöhemmin samalla kaudella oltuaan Kitzbühelin pujottelukilpailussa 24:s. Kärkikolmikossa hän debytoi oltuaan kolmas Zagrebin pujottelussa tammikuussa 2009. Myöhemmin samalla kaudella hän oli toinen Kranjska Goran pujottelussa. Ensimmäisen voittonsa hän saavutti päivälleen vuosi ensimmäisen palkintokorokepaikkansa jälkeen Zagrebin pujottelussa loppiaisena 2010. Myöhemmin samalla kaudella hän oli kolmas Kitzbühelin pujottelussa. Kaudella 2010–2011 hän oli niin ikään kolmas Kitzbühelin pujottelussa sekä voitti Lenzerheiden pujottelufinaalin. Kaudella 2011–2012 hän sijoittui toiseksi Alta Badiassa. Kaudella 2014–2015 hän sijoittui toiseksi Kranjska Goran ja Meribelin pujotteluissa. Kaudella 2015–2016 hän oli toinen Wengenin pujottelussa.


title: Giuliano Razzoli

text: Razzoli on voittanut kolme Euroopan cupin osakilpailua. Italian mestaruuskilpailuissa hän on saanut pujottelussa kultaa 2006, 2011 ja 2015, hopeaa 2009 ja 2012 sekä pronssia 2013.


title: Ricardo Faty

text: Ricardo Faty (s. 4. elokuuta 1986 Villeneuve-Saint-Georges, Ranska) on ranskalainen jalkapalloilija, joka edustaa Ranskan liigan AC Ajaccioa. 192 senttimetriä pitkä Faty pelaa puolustavana keskikenttäpelaajana.


title: Ricardo Faty

text: Faty siirtyi AS Romaan vuonna 2006 Strasbourgista, jossa hän aloitti ammattilaisuransa. Suhteellisen vähäisen peliajan takia hän on Roma-aikanaan pelannut lainasopimuksella Leverkusenissa ja Nantesissa. Lopullisesti Faty jätti Roman kesällä 2010 siirtyen kreikkalaiseen Arisiin. Hän pelasi Kreikassa kaksi kautta, kunnes palasi Ranskaan AC Ajaccion joukkueeseen.


title: Ricardo Faty

text: Fatyn sukujuuret ovat Afrikassa; hänen isänsä on kotoisin Senegalista ja äitinsä Kap Verdestä. Myös hänen isoveljensä Jacques on ammattilaisjalkapalloilija.


title: Mogotša

text: Mogotša () on kaupunki Taka-Baikalian aluepiirissä Venäjällä. Se sijaitsee Amazariin laskevan Mogotša-joen suussa 709 kilometriä (rautateitse) Tšitasta koilliseen. Kaupunki on Mogotšan piirin keskus. Sen kautta kulkee Siperian rautatie. Asukkaita on 11 700 henkeä (vuonna 2009).


title: Mogotša

text: Paikkakunta on syntynyt vuonna 1908 rautatien rakentamisen yhteydessä. Vuonna 1930 siitä tuli kaupunkimainen taajama ja vuonna 1950 kaupunki. Nykyään Mogotšassa toimii rautatieliikenteen sekä kaivosteollisuuden yrityksiä. Kaupungissa on viisi koulua, lasten musiikki- ja urheilukoulut, lasten luomistyön keskus, kerhotalo, kotiseutu- ja rautatiemuseo sekä piirisairaala. Lentokenttä suljettiin 1990-luvulla. Paikallislehtenä ilmestyy "Mogotšinski rabotši" (”Mogotšan työläinen”).


title: Juggalo Championship Wrestling

text: Juggalo Championship Wrestling (JCW, entinen Juggalo Championshit Wrestling) on Insane Clown Possen (Shaggy 2 Dope ja Violent J) perustama ja johtama vapaapainipromootio. JCW:n ottelut ovat pääosin hardcore-otteluita (aseiden käyttö sallittu) tai backyard wrestling-otteluita (tavalliset ihmiset,joilla ei ole vapaapainikoulutusta, kokeilevat tunnettuja vapaapainiliikkeitä).


title: Juggalo Championship Wrestling

text: Insane Clown Posse perusti JCW:n sen jälkeen kun heidät erotettiin ensin WWF:stä ja sen jälkeen WCW:stä WWF:n ostettua sen. ICP:n ja WWF:n (nykyinen WWE) johtokunnan puheenjohtajan Vincent Kennedy McMahonin välille tuli niin pahoja erimielisyyksiä, että McMahon ei halunnut heitä myöskään WCW:n riveihin.


title: Juggalo Championship Wrestling

text: JCW:n rosterissa on mukana indypainijoita ja rap-artisteja. Alla on lista henkilöistä jotka ovat esiintyneet JCW:ssä.


title: Nertšinski Zavod

text: Nertšinski Zavod () on kylä ja maalaiskunta Taka-Baikalian aluepiirissä Venäjällä. Se sijaitsee lähellä Kiinan rajaa 658 kilometriä Tšitasta kaakkoon. Kylä on Nertšinski Zavodin piirin keskus. Asukkaita on 3 100 henkeä (vuonna 2002).


title: Nertšinski Zavod

text: Vuonna 1704 Altatša-joen hopea- ja lyijyesiintymän ja aikaisemmin syntyneen venäläisasutuksen yhteyteen perustettiin Argunin hopeasulattamo. Myöhemmin sitä alettiin kutsua ”Nertšan tehtaaksi”. 1760-luvulta lähtien Nertšinski Zavod oli Taka-Baikalian kaivosteollisuuden hallinnollinen keskus. Hopeasulattamo suljettiin vuonna 1853. Vuosina 1872–1924 Nertšinski Zavod oli kaupunki ja kihlakunnan keskus. Venäjän kansalaissodan aikana seudulla käytiin pitkällisiä taisteluja.


title: Nertšinski Zavod

text: Nykyään Nertšinski Zavodissa toimii maatalousyritys ja metsänhoitoalueen konttori. Kylässä on keskikoulu, lasten luomistyön keskus, kotiseutumuseo ja piirisairaala. Lentokenttä suljettiin 1990-luvulla. Paikallislehtenä ilmestyy "Sovetskoje Priargunje". Kylässä on useita rakennustaiteen muistomerkkejä.


title: Vitorino Antunes

text: Vitorino Gabriel Pacheco Antunes (s. 1. huhtikuuta 1987 Freamunde, Portugali) on portugalilainen jalkapalloilija, joka edustaa ukrainalaista Dynamo Kiovaa. 176 senttimetriä pitkän Antunesin pelipaikka on vasen laitapuolustaja.


title: Vitorino Antunes

text: Antunes siirtyi synnyinkaupunkinsa Freamundesta pääsarjan Paços Ferreiraan kaudeksi 2006–2007 ilmaisella siirrolla. Antunes pelasi merkittävässä roolissa Paços Ferreiran saavuttaessa historiansa ensimmäisen UEFA Cup -paikan. Kauden päätyttyä Roma lainasi hänet osto-option sisältäneellä sopimuksella. Romassa Antunes pelasi ensimmäisen virallisen ottelunsa 12. joulukuuta 2007, kun seura kohtasi Mestarien liigassa Manchester Unitedin. Ensiesiintymisensä Italian liigatasolla Antunes teki 20. tammikuuta 2008 tultuaan vaihdosta kentälle ottelussa Cataniaa vastaan. Yhteensä hän pelasi kauden aikana vain viisi sarjaottelua, koska suurimman osan vastuusta saivat Italian maajoukkueessakin pelanneet Max Tonetto ja Marco Cassetti. Roma käytti osto-optionsa 2. huhtikuuta 2008 ja maksoi siirtosummana 1,2 miljoonaa euroa. Roma kuitenkin lainasi Antunesin kaudeksi 2008–2009 pääsarjaan nousseeseen Lecceen. Vuosina 2010–2012 hän kävi lainalla portugalilaisessa Leixõesissa, italialaisessa Livornossa ja kreikkalaisessa Panioniosissa. Heinäkuussa 2012 Antunes siirtyi kaudelta 2006–2007 tuttuun Paços Ferreiraan.


title: Vitorino Antunes

text: Portugalin maajoukkueessa Antunes teki ensiesiintymisensä vuonna 2007.


title: Stahlgewitter

text: Stahlgewitter on vuonna 1995 perustettu saksalainen RAC yhtye, jonka musiikissa esiintyy huomattavasti raskaita vaikutteita metallimusiikista. Yhtye on yksi genrensä tunnetuimmista nykyään. Heidän albuminsa, "Politischer Soldat" myi yli 8000 kappaletta, mikä on suhteellisen paljon pienehköissä RAC-piireissä.


title: Jalkapallo kesäolympialaisissa 1936

text: Jalkapallo oli taas olympialaisten ohjelmassa Berliinin vuoden 1936 kesäolympialaisissa. Vuoden Vuoden 1932 kesäolympialaisissa jalkapalloturnausta ei pelatti, sillä Kansainvälinen olympiakomitea ja Kansainvälinen jalkapalloliitto FIFA eivät päässeet yhteisymmärrykseen ammattilais- ja amatööriurheilun määritelmästä.


title: Jalkapallo kesäolympialaisissa 1936

text: FIFA järjesti ensimmäiset jalkapallon maailmanmestaruuskilpailut vuonna 1930, ja turnauksessa sallittiin ammattilaispelaajien osallistuminen. Tämä aiheutti sen että KOK jätti jalkapallon pois vuoden 1932 olympialaisista, sillä olympialaisissa sallittiin vain amatööriurheilijat. KOK hyväksyi jälkapallon mukaan taas vuoden 1936 olympialaisiin, mutta amatöörisäännöillä. Joukkueiden pelaajat eivät saaneet ottaa vastaan korvausta pelaamisestaan, mukaan lukien pelaajien työnantajille maksettava korvaus. Tämä aiheutti sen että useat Euroopan ja Etelä-Amerikan maat eivät osallistuneet turnaukseen.


title: Jalkapallo kesäolympialaisissa 1936

text: Turnaukseen osallistui 16 maata. Olympiakultaa voitti Italia.


title: Jalkapallo kesäolympialaisissa 1936

text: Ottelun tulos mitätöitiin, sillä Perulaiskannattajat hyökkäsivät ottelun jatkoajalla Itävallan pelaajien kimppuun. Peru teki tämän jälkeen kaksi maalia ja voitti ottelun. Itävalta teki ottelusta protestin ja tulos mitätöitiin ja määrättiin pelattavaksi uudelleen. Peru ei hyväksynyt päätöstä vaan vetäytyi turnauksesta ja Itävalta sai luovutusvoiton.


title: Jalkapallo kesäolympialaisissa 1936

text: Perun ja Itävallan ottelu määrättiin uusittavaksi, mutta Peru luopui.


title: Choi Siwon

text: Choi Si-won 최시원 (s.10. helmikuuta 1986), paremmin tunnettu nimellä Siwon on korealainen pop-laulaja ja näyttelijä. Hän on tunnetun korealaisen poikabändin Super Juniorin ja Super Junior-M:n jäsen. Siwon on paremmin tunnettu vuonna 2006 tehdystä kiinalaisesta elokuvasta "A Battle of Wits", jossa hän esitti nuorta prinssi Liang Shitä. Hän on myös yksi ensimmäisistä korealaisista, joka on saanut kuvansa kiinalaiseen postimerkkiin.


title: Choi Siwon

text: Siwon syntyi Seoulissa Etelä-Koreassa kristittyyn perheeseen. Siwonin ollessa 16-vuotias, kykyjenetsijä suositteli häntä "Starlight Casting System"in koe-esiintymiseen. Siwonin Vanhemmat eivät hyväksyneet poikansa unelmaa tulla laulajaksi, jonka takia Siwon meni salaa koe-esiintymiseen, josta hän pääsikin yhden Korean vaikutusvaltaisimman mediayhtiön "SM Entertainment"in listoille. Kun hän kertoi asiasta vanhemmilleen he vastahakoisesti hyväksyivät hänen uravalintansa, mutta hänen isänsä kieltäytyi auttamasta poikaansa urallaan. Myöhemmin Siwon muutti pois kotoaan ja hänen laulu, -tanssi, -ja näyttelijäntaitojaan alettiin kouluttaa. Vuonna 2003 Siwon pääsi ensimmäistä kertaa julkisuuteen esiintyessään korealaisen naislaulaja Danan musiikkivideolla The Grace ja vuotta myöhemmin esiintyessään minidraamasarjassa "Precious Family". Vuonna 2005 hän pääsi korealaisen KBS -studion draamasarjaan "Eighteen, Twenty-Nine" (18 vs. 29), missä hän esitti nuorta Kang Bong-mania.


title: Choi Siwon

text:
Pian televisio ensiesiintymisensä jälkeen Siwon liittyi kaksitoistahenkiseen poikabändiin joka myöhemmin sai nimekseen "Super Junior 05". Pari kuukautta ennen Super Junior 05 julkistamista Siwon pääsi muotisuunnittelija Bum Sukin muotinäytökseen runaway- malliksi yhdessä bändikaverinsa "Hankyung"in kanssa.
Super junior 05:sen ensiesiintyminen oli marraskuussa 2005 SBSn musiikkiohjelmassa "Popular Songs", jossa he esittivät singlensä "TWINS (Knock Out)". Jo ensiesiintymisellään bändi keräsi 500 fanin yleisön, johon kuului niin Korealaisia, Japanilaisia kuin Kiinalaisiakin.


title: Choi Siwon

text:
Maaliskuussa 2006 SM Entertainment vaihtoi bändin nimeksi Super Juniorin ja alkoi rekrytoida siihen uusia jäseniä ja luoda siihen niin sanotun "uuden sukupolven", mutta suunnitelmat muuttuivat ja yhtiö lisäsikin bändiin vain yhden uuden jäsenen Kyuhyunin ja ilmoitti lopettavansa bändin muokkauksen. Vanhat jäsenet saivat pitää paikkansa bändissä. Ryhmän ensimmäinen CD single"U" ilmestyi seuraavana kesänä ja siitä tulikin heidän suosituin levynsä, kunnes keväällä 2009 ilmesynyt levy "Sorry, Sorry" nousi heidän parhaaksi levykseen.
Vuonna 2007 Siwon liittyi Super Junior-M -nimiseen ryhmään, josta tuli Super Juniorin Kiinalainen versio. Super Junior-M on ensimmäinen kansainvälinen musiikkiryhmä Kiinan musiikkiteollisuudessa, jossa on sekä Kiinalaisia että korealaisia jäseniä. Super Junior-M debytoi Kiinassa huhtikuussa 2008 vuosittaisessa "Music Chart Awards" konsertissa, missä he myös paljastivat ensimmäisen musiikkivideonsa "U". Ryhmän ensimmäinen kiinankielinen studioalbumi ilmestyi 2.5.2008. Albumi oli pitkään listaykkösenä Kiinassa ja Taiwanissa.


title: Choi Siwon

text: Sen jälkeen kun Siwon oli ensi kertaa nähty näyttelemässä sarjoissa "Eighteen, Twenty-Nine ja "Precious Family"" hän sai isomman roolin minisarjassa "Spring Waltz". Pian Super Juniorin debytin jälkeen Siwon sai tilaisuuden näytellä Kiinalaisessa sarjassa Spring Waltz, jossa hänen vastanäyttelijänsä oli tunnettu näyttelijä Andy Lau. Elokuva sai suurta suosiota ja samoin myös nuorta lahjakkuutta ylistettiin upeaksi näyttelijäksi ja hyväksi esimerkiksi nuorille faneille.


title: Choi Siwon

text: Puolivuotta myöhemmin Choi Siwon tähditti High School-komediassa "Attack on the Pin-Up Boys" yhdessä muiden Super Juniorin jäsenien kanssa. Pääroolissaan Siwon esitti suosittua ja määräilevää luokan presidenttiä, joka on yksi mahdollisista mysteerisen hyökkäyksen kohteista. Huolimatta elokuvan positiivisesta kritiikistä se ei kuitenkaan myynyt hyvin lippuluukulla, mutta sen ilmestyttyä DVD:nä neljänä eri versiona, se rikkoi listaennätyksiä Pari kuukautta elokuvan ilmestymisen jälkeen Siwon sai roolin draamasarjasta "Legend of Hyang Dan", jossa hän esitti pääroolia.


title: Choi Siwon

text: Super junior 05:sen ilmestymisen jälkeen Siwon jatkoi opintonsa loppuun ja valmistui helmikuussa 2006 Hyun Dae High Schoolista, minkä jälkeen jatkoi opiskelujaan Inha Universityssa. Kun hän jatkoi elokuvassa "A Battle of Wits", yhtiö lähetti hänet Pekingiin Kiinaan yhdessä opettaja Hyoyeon kanssa opiskelemaan maan kieltä ja historiaa. Siwon opiskeli Kiinassa kolme kuukautta ennen kuin palasi takaisin Koreaan.


title: Choi Siwon

text: Laulamisen ja näyttelemisen lisäksi Siwon on myös lahjakas rumpali. Syyskuussa 2006 hän soitti rumpuja TRAX-nimisessä bändissä SBS:n musiikkiohjelmassa "Popular Songs", koska bändin rumpali Rose jätti bändin. Siwon on myös innokas urheilija ja harrastaa Taekwondoa ja on nuorin korealainen, jolla on neljäs sija mustassa vyössä.


title: Käyttöomaisuus

text: Käyttöomaisuus tarkoittaa Suomen yritysverotuksessa eräitä pysyvään käyttöön tarkoitettuja omaisuuden lajeja.


title: Käyttöomaisuus

text: Käyttöomaisuuden käsitettä käytetään elinkeinoverotuksessa. Käyttöomaisuutta ovat maa-alueet, arvopaperit, rakennukset, koneet ja kalusto. Käyttöomaisuutta ovat myös erikseen luovutettavissa olevat aineettomat oikeudet kuten patentit. Käyttöomaisuuteen luetaan lisäksi soran- ja hiekanottopaikat, kaivokset, kivilouhokset, turvesuot ja vastaavat hyödykkeet. Käyttöomaisuus on hankittu käyttöön, ei luovutettavaksi.


title: Käyttöomaisuus

text: "Kulumatonta käyttöomaisuutta" ovat maa-alueet, arvopaperit ja muut sellaiset hyödykkeet. Kulumattomaan käyttöomaisuuteen kuuluvat myös osuudet toisista yhtiöistä ja taide-esineet.


title: Käyttöomaisuus

text: "Kuluvaa käyttöomaisuutta" ovat esim. koneet ja kalusto sekä rakennukset. Myös patentit, maa-ainesten ottopaikat ja muut sellaiset taloudellisesti ja fyysisesti kuluvat hyödykkeet luetaan kuluvaan käyttöomaisuuteen.


title: Käyttöomaisuus

text: Jako kulumattomaan ja kuluvaan käyttöomaisuuteen on tärkeä mm. poistoja tehtäessä. Omaisuuden kuluminen otetaan verotuksessa huomioon verovähennyksiin oikeuttavina poistoina. Kulumattomasta käyttöomaisuudesta ei pääsääntöisesti saa tehdä poistoja eräitä poikkeuksia lukuun ottamatta.


title: Tatra T810

text: Tatra T810 on tšekkiläisen Tatran valmistama kolmiakselinen, kuusipyörävetoinen maastokuorma-auto, jonka kantavuus on 2 850 – 5 000 kg sovelluksesta riippuen. Mallista on kehitetty myös kaksiakselinen, nelivetoinen muunnelma. Auto perustuu pitkälti Renault'n ja muiden valmistajien toimittamiin komponentteihin. Auto suunniteltiin Tšekin asevoimien aloitteesta ja se on tarkoitettu joukkojen ja materiaalin kuljetuksiin vaikeissa maasto-oloissa.